“Les farmacèutiques hauran de ser empreses de serveis; serà una transformació molt profunda i íntimament dolorosa” | TIC Salut Social\nVisions entrevista a Genís Roca. Arqueòleg. Soci i president de RocaSalvatella. El Mundo el va incloure dins dels 25 espanyols més influents d'Internet per la seva capacitat d'interpretació dels canvis tecnològics i socioeconòmics. Ens submergim amb ell en el concepte de transformació digital. Per impossible que sembli, el temps s'atura.\nVisions entrevista a Genís Roca. Un clar apassionat de la gestió de dades en terreny digital i les diverses aplicacions que en deriven. Quan parla sembla que el temps s’aturi, mentre ens aporta un punt de vista determinant en l’aplicació de les TIC en el sector de la salut i el benestar social. Humanista del segle XXI, ens mostra el canvi de paradigma que, sense massa pretensions, desgrana aconsellant-nos aplicar el punt de vista més disruptiu possible.\nVisions. Genís Roca. Capítol 2 de 2.\n1. El ciutadà al centre\t2. Centralització de dades\t3. Intel·ligència Artifical\t4. Què seria innovador?\t5. Competències pel progrés\n1. El ciutadà al centre\nVB. Llavors, anant cap al sector que ens ocupa, nosaltres parlem molt d’apoderar a la ciutadania, posar-la al centre de tots els processos de gestió i assistència que els hi donem. Estem posant realment a la persona al centre?\nGR. Des de que tinc memòria, totes les empreses i organitzacions en les que he treballat, en el seu decàleg de missió, visió i valors, sempre han dit “el client al centre”. No recordo haver vist cap cas en que això fos cert. Però és el que toca dir (riures per sota el nas). Però jo tinc dubtes de sigui raonable imaginar un futur en el que jo estic al centre i apoderat de la gestió de les meves dades mèdiques i de salut. Perquè jo estic una mica fart de que m’apoderin. És que no dono a l’abast! M’he d’apoderar del meu pla de formació, m’he d’apoderar de la meva salut, m’he d’apoderar de l’educació dels meus fills, m’he d’apoderar com a ciutadà actiu de les polítiques de barri, m’he d’apoderar en el futur de la universitat… Jo no dono a l’abast. Llavors en alguns temes jo no en sé i no en vull saber. Per exemple, amb un tema de salut que per a mi és massa delicat com per a fer el burro, poder vull decidir a qui apodero jo per a que tingui tota aquesta informació i em gestioni.\n2. Centralització de dades\n“Tinc dubtes que sigui raonable imaginar un futur en el que estic al centre de la gestió de les meves dades mèdiques i de salut”.\nVB. Per tant parlem de fer confiança en algú més especialitzat que nosaltres per a que ens ajudi en una necessitat concreta…\nGR. Correcte. Llavors, -aquest node central que vull que em doni suport en això- vull que tingui accés a totes les meves dades. Això ara és molt difícil perquè tot el meu conjunt de dades de salut està molt fragmentat. Ajuntar-les en un node central no és senzill. Per a mi és gairebé impossible. I tots creuen que aquesta batalla per a ser el node central la guanyaran ells. El meu hospital de referència, per exemple, creu que és lògic que ell sigui el repositori central de la meva informació. El meu metge de capçalera del sistema públic de salut creu que ha de ser ell. La meva mútua creu que ha de ser ella. Apple també creu que pot ser. I Telefònica. Algú guanyarà i algú perdrà.\nVB. Aquí hi ha un conflicte d’interessos que al final acaben xocant de front?\nGR. Sí, hi han diferents actors que creuen que poden dominar la relació de dades que jo necessito. I el que dic jo és: no pot ser; és impossible que guanyin tots. El que perdi se li quedarà cara de tonto perquè no s’ho veu venir. Tots juguen creient que guanyaran. Però algú perdrà. I el que perdi quedarà desplaçat de la cadena de valor.\nVB. I en aquest tauler de joc creus que és una utopia que s’acabi imposant l’ètica?\nGR. A veure, jo com a usuari si tinc dues opcions en el mateix nivell d’eficiència, preferiré l’ètica. Però els usuaris som molt rars i a vegades preferim l’eficiència. I més amb un tema com és el de la salut. L’ètica és un atribut que marca la diferència en igualtat de condicions.\n“El truc de la intel·ligència articifial està en el disseny del criteri que haurà de seguir per prendre decisions”.\n3. Intel·ligència Artifical\nVB. M’agradaria tocar un altre tema. Abans comentaves sobre adaptabilitat i agilitat en el canvi i has citat diferents tipus de solucions tecnològiques. Ara parlem molt sobre intel·ligència artificial. Què n’opines?\nGR. La intel·ligència artificial és el nom que li donem al tractament de la dada. Quan tu tens moltes dades, apliques una lògica. Per exemple, si passa de cinc fes això o si baixa de cinc fes això altre. A la presa de decisions basada en dades li diem intel·ligència artificial. El truc de la intel·ligència artificial és el disseny del criteri que haurà de seguir aquesta IA per prendre decisions. És a dir, amb quina experiència o amb quin fons de coneixement estic parametritzant la presa de decisions.\nVB. Portem-ho a la realitat…\nGR. De tot el que anomenem intel·ligència artifical, ho podríem decodificar i dir-ne també suport a la presa de decisions basat en dades. En alguns casos, en algún tipus de decisions i donada una categoria o naturalesa de dades concretes tots estarem d’acord en que la proposta de l’algoritme ja no la discutirem i la donarem sempre per vàlida. I en altres casos, serà un suport en la presa de decisions que algú haurà d’aprendre. Per exemple, en diagnòstic per imatge, sembla ja força clar que preferim que s’ho miri abans una màquina que una persona. El marge d’error del diagnòstic per imatge fet per algoritme sembla més eficaç que fet per un humà. Si a mi ara el metge em diu “m’ho he mirat i pots estar tranquil” jo li respondré “d’acord, perfecte; et fa res passar-ho també per la màquina?”. Jo prefereixo que també s’ho miri una màquina. Ara bé, poder encara no confio prou en l’algoritme per a que em dissenyi el tractament.\n4. Què seria innovador?\nVB. Tot això també té molt a veure amb 5G o IoT precisament…\nGR. Fixa’t -i potser simplifico massa, eh?- que tots els noms de tecnologies que avui tenim al damunt de la taula parlen del mateix. IoT: aumentar la nostra capacitat de generar dades; Sensors; 5G: aumentar la nostra capacitat d’enviar les dades encara més ràpidament. Perquè en algunes operacions una demora de mig segon és excessiva: per exemple la microcirurgia; IA: aumentar la nostra capacitat de processar la dada i prendre una decisió.\nCom veus, tot gira al voltant de la dada. Estem augmentant la capacitat de generar dada, augmentant la capacitat de transportar-la i augmentant la capacitat d’utilitzar-la. Llavors venen i et diuen “tu per quina tecnologia apostaries? Pel blockchain -que és la confiança de la dada-, o per l’IoT, o per…?” I jo dic “deixa’t estar, perquè tot parla del mateix”: sobre què ets capaç de fer amb dades i en temps real.\n“Si Facebook sap que vols comprar-te un tot terreny groc, el teu metge hauria de saber que tens el col·lesterol alt”.\nVB. Llavors, què seria innovador en l’àmbit de l’atenció sanitària i de benestar social?\nGR. Tinc una malaltia de bipolaritat, m’haig de prendre una pastilla cada dia i avui no me l’he pres. Llavors em truquen i em diuen “què passa que no te l’has pres?”. Perquè ho saben. Això existeix, eh? Està patentat i ho venen als USA. Pots imaginar qualsevol cosa i et quedes curt. Si Facebook sap, per creuament de dades, que estàs valorant comprar-te un cotxe tot terreny de color groc abans de Nadal, el teu metge hauria de saber que se t’està complicant el col·lesterol.\n5. Competències pel progrés\nVB. Per anar tancant, quines creus que haurien de ser les competències que hauríem de tenir tant a nivell individual com d’organització, per poder fer front a aquests reptes?\nGR. Bé, jo la majoria de les coses no les sé. Però, molts dels actors que participen d’aquest procés diuen que donen un servei. Però molt pocs estan organitzats com un servei. Quan tu t’organitzes com un servei, el disseny del teu procés és la necessitat, no la producció. Per exemple, les indústries farmacèutiques, hauran de ser empreses de serveis i serà una transformació molt profunda i íntimament dolorosa. Passar de la creació i distribució d’un fàrmac a una empresa de serveis que sap que la teva tieta avui s’ha aixecat malament i que agraïria una trucada per veure com es troba és molt difícil. Mires l’organigrama de qualsevol empresa farmacèutica i no aguanta. S’han de reinventar de dalt a baix. Per posar un altre exemple, un hospital tampoc està preparat per atendre’m a casa. Per tant, això de que el centre sóc jo no sé d’on ho han tret. El centre sóc jo quan estic a casa seva. Però després ja puc marxar.\n“Les farmacèutiques hauran de ser empreses de serveis i serà una transformació molt profunda i íntimament dolorosa”.\nVB. Potser sí que estem anant cap a aquesta direcció, però encara queda molt camí per recórrer.\nGR. D’acord, com que l’univers sencer ara va en aquesta direcció tots hi anem. Podríem discutir el ritme i la contundència. Podrien passar coses. Molt ràpid no veig que vagi. Però va cap allà sí.


RADIOTEATRE.COM - Grup Teatral Egarenc\nMor Jaume Sellarès, actor del nostre Quadre de Veus.\nL'actor del Quadre de Veus de Radioteatre, Jaume Sellarès, ha mort aquest dissabte, 4 d'abril, com a conseqüència de les complicacions generades per la infecció del virus SARS-CoV-2.\nSellarès va començar a col·laborar amb el nostre elenc el 2010, arran de la representació de 'Dotze homes sense pietat', i des d'aleshores ha intervingut en més d'una vintena d'obres, com ara 'El mercader de Venècia', 'La corona d'espines', 'El criat de dos amos' o 'Cuando ella es la otra', entre d'altres. La seva darrera intervenció és la del personatge d'Andreu, el protagonista de l'obra d'Isabel-Clara Simó 'La visita', una obra enregistrada el passat 24 de febrer i que encara no ha estat posada en antena.\nA banda del Teatre Radiofònic, Sellarès ha participat en nombroses representacions dalt dels escenaris amateurs de la nostra ciutat. En destaca l'activitat amb el Grup Teatral Egarenc, amb el que ha representat i dirigit diferents obres en els darrers anys.


El porter David Aroca anuncia que deixa el Figueres després de dos anys - Empordà\nEl porter David Aroca anuncia que deixa el Figueres després de dos anys\n23·06·19 | 06:30\nDavid Aroca deixa el Figueres després de dues temporades i un total de 74 partits (6.660 minuts). Ho va anunciar ahir ell mateix a través del seu Twitter, al·legant que feia una setmana que ho havia comunicat al club i que la Unió no n'havia dit res. Segons explica en l'escrit «ha arribat el moment de lluitar per nous reptes i acomiadar-me del club on he passat dues grans temporades a nivell personal».\nAroca cita diversos agraïments en la carta. Als tècnics Chicho, Damià Abella, Joan Esteva i Xavi Agustí, per exemple, tot i que també fa referència a directius, personal del club i d'altres persones vinculades amb la Unió.\nNascut a Vic fa 25 anys, Aroca va arribar a Vilatenim procedent del Manlleu. Abans havia estat formant-se a la base del Saragossa. La Unió haurà de buscar-li ara un substitut a sota els pals, on ha sigut indiscutible.\n1 Els Mossos detecten incompliments a la discoteca Soho d’Empuriabrava\n2 Quant guanya un professor de secundària a Espanya?\n3 El nombre d'ingressats per Covid a la Fundació Salut Empordà voreja la trentena\n4 El jutjat atorga la invalidesa a un veí de Figueres de 43 anys que pateix agorafòbia\n5 Necrològiques i defuncions del 7 de desembre a l'Alt Empordà


Monument Funerari a Víctor Balaguer - Arquitectura Catalana .Cat\nMonument funerari compost d'una base rectangular que descansa sobre un paviment de pedra que forma un graó, un pedestal de planta rectangular de cares llises i les inscripcions següents: Víctor Balaguer. Sin amor para mi lo tuve para todos. Més un coronament format per un altar i un sarcòfag. La base conté dues làpides inclinades treballades en relleu i amb motius florals. Aquestes contenen inscripcions en llatí de les dades de naixement i mort de Víctor Balaguer i la seva esposa Manuela Carbonell. L'altar està ornamentat amb traceria ogival, plecs de roba i escuts amb les barres de Catalunya, la creu de Sant Jordi, Vilanova i inicials. El sarcòfag -rectangular i amb la coberta a dues vessants- està dividit en bandes, treballat amb motius florals i amb inscripcions. L'any 1905 es traslladen les despulles de Víctor Balaguer del panteó de la família Samà al nou panteó monumental, erigit a la seva memòria pels seus hereus. Aquest monument fou projectat per Bonaventura Pollés i Vivó, arquitecte, tallat per Alfons Juyol i enlairat pel constructor Joan Sas i Gorgori.


Comprar Idoia Blanc 2018 a Uvinum\n10,50€ + 5,90€ Enviament (48h - 4 díes)\nNOTA DE TAST: Vista: groc brillant. Nas: intens, notes de vainilla, fruita madura i tocs torrats. Boca: cremós i estructurat, amb cos. DENOMINACIÓ D'ORIGEN: Catalunya. VINYA: Altitud: 165 metres d'altitud sobre el nivell del mar. RAÏMS: 37% Xarel·lo, 37% Garnatxa blanca, 19% Chardonnay i 7% Macabeu. ENVELLIMENT: criança de 5 mesos en bótes de roure francès Allier, noves i d'un i dos usos. ELABORACIÓ: collita manual. Des del 22 d'agost fins al 31 per la Garnatxa blanca, a partir del 10 de setembre per a la Xarel·lo i a partir de 15 per a la Macabeu. Desfangat en dipòsits d'acer inoxidable i fermentat en bótes de roure francès amb llevats seleccionats durant 18 dies a una temperatura controlada de 15ºC. MARIDATGE: arrossos de carn, formatges curats, guisats especiats de peix, fumats, peix blanc a la graella. TEMPERATURA DE SERVEI RECOMANADA: 8-10ºC GRADUACIÓ ALCOHÒLICA: 13,5%\nFitxa tècnica · Idoia Blanc\n2017,\t2016,\t2014,\t2013,\t2012,\t2011,\t2010,\t2009 i\t2008\t-\tAfegeix un altre\nMacabeu (7%), Garnacha blanca (37%), Xarel·lo (37%), Chardonnay (19%)\nSi et va agradar Idoia Blanc 2018, també pots gaudir de ...\nDescripció · Uvas Felices\nIdoia Blanc 2018 (Macabeu, Garnacha blanca, Xarel·lo i Chardonnay)\nNas: intens, notes de vainilla, fruita madura i tocs torrats.\nBoca: cremós i estructurat, amb cos.\nVINYA: Altitud: 165 metres d'altitud sobre el nivell del mar.\nRAÏMS: 37% Xarel·lo, 37% Garnatxa blanca, 19% Chardonnay i 7% Macabeu.\nENVELLIMENT: criança de 5 mesos en bótes de roure francès Allier, noves i d'un i dos usos.\nELABORACIÓ: collita manual. Des del 22 d'agost fins al 31 per la Garnatxa blanca, a partir del 10 de setembre per a la Xarel·lo i a partir de 15 per a la Macabeu. Desfangat en dipòsits d'acer inoxidable i fermentat en bótes de roure francès amb llevats seleccionats durant 18 dies a una temperatura controlada de 15ºC.\nMARIDATGE: arrossos de carn, formatges curats, guisats especiats de peix, fumats, peix blanc a la graella.\nVeure totes les anyades del vi Idoia Blanc\nComprar Vi Uvas Felices:\nMés comentaris sobre Idoia Blanc 2018\nNOTA DE TAST:Vista: groc brillant.Nas: intens, notes de vainilla, fruita madura i tocs torrats.Boca: cremós i estructurat, amb cos.DENOMINACIÓ D'ORIGEN: Catalunya.VINYA: Altitud: 165 metres...\nVeure més opinions sobre Idoia Blanc 2018 »\nOpinions sobre Idoia Blanc 2008\n- Color: groc brillant. Aroma fresc, expressiu, herba,\nfumat. Complex en boca, fresc, fruitós,\nsaborós, ric, sense barrejar\nOpinions sobre Idoia Blanc 2016\nTé un color molt agradable. Aromes a pera i plàtan.Postgust molt llarg.\nOpinions sobre Idoia Blanc 2011\nNo va quedar bé amb el peix, m'hagués agradat més amb un guisat de verdures. M'agrada sorprendre a la meva família amb aquest vi.\nIntens a la vista. El Idoia Blanc destil·la tocs de gessamí. Sabor...\nIdoia Blanc en España\nCerques relacionades sobre Idoia Blanc 2018\nSi vols comprar Idoia Blanc 2018, a Uvinum trobaràs els millors preus de Vi blanc de Catalunya.


Els Ajuntaments dels municipis que integren la Mancomunitat Camp de Túria tornen a condemnar el vandalisme contra els polítics – BÉTERA – toda la información del Bétera, Valencia\nEls Ajuntaments dels municipis que…\nEls Ajuntaments dels 17 municipis que integren la Mancomunitat Camp de Túria, entre ells Bétera, han condemnat, de nou, els actes vandàlics que ha patit recentment un regidor de Vilamarxant.\nEl mes de novembre passat, aquesta institució supramunicipal va manifestar en una declaració institucional la seua més profunda repulsa davant els actes vandàlics perpetrats des de fa mesos, contra representants polítics d’institucions públiques i de partits polítics comarcals.\nLa presidenta de la Mancomunitat i alcaldessa de Marines, Mª Dolores Celda, ha recordat que “el mes passat vam remetre una declaració institucional perquè fóra aprovada en els plens mostrant nostra més enèrgica i ferma condemna a aquest tipus d’agressions que són fruit de conductes totalment antidemocràtiques”.\nEn aquesta declaració es mostra “el nostre suport i solidaritat cap als qui s’han vist afectats per aquest tipus d’agressions per la seua mera condició de representants polítics. Considerem que aquest tipus de fets són intolerables en una societat democràtica”. D’altra banda, l’escrit reivindica “la llibertat de pensament, d’expressió i de representació pròpies d’un estat democràtic”.


Els escenaris del 1714\nUn dels cartells indicatius de la Ruta 1714\nUn recorregut pels indrets més destacats de la guerra de Successió a Catalunya\nper Redacció 12 de setembre de 2021 04:30\nAquest dissabte, 11 de setembre, se celebrava la Diada Nacional de Catalunya. Una data en la qual es recorda els fets que s'esdevingueren durant la Guerra de Successió, en la qual els Borbó (Felip V) i els Àustries (amb l'Arxiduc Carles) varen lluitar per tota Europa per la corona d'Espanya.\nAvui fem un recorregut pels escenaris del 1714. Una ruta, La Ruta 1714, que és una proposta d'itinerari turístic i cultural pels indrets, monuments, viles o espais més destacats de la guerra de Successió a Catalunya, i que ens proposa la Generalitat de Catalunya a través del portal Patrimoni Cultural.\nEl Born Centre Cultural. FOTO: patrimoni.gencat.cat\nEl Born Centre Cultural de Barcelona és un equipament de referència a Europa: és alhora un espai històric, el nucli de la memòria col·lectiva catalana i un modern centre cultural. Les pedres d'aquest indret ens parlen sobretot del desenllaç de la Guerra de Successió per a la ciutat, que va resistir el setge de les tropes de Felip V fins a la capitulació de l'11 de setembre de 1714. Com a conseqüència, el centre del Born va ser destruït per construir-hi la fortalesa militar de la Ciutadella.\nCastell de Cardona. FOTO: patrimoni.gencat.cat\nEstratègia militar i culte religiós s'uneixen al cim més alt de Cardona. Des del segle IX el castell i la col·legiata de Sant Vicenç dominen la comarca i controlen les salines. És durant la Guerra de Successió, quan esdevenen un símbol de la resistència dels seguidors de l'arxiduc Carles davant els defensors de Felip d'Anjou: el castell és l'última fortalesa que es rendeix a les tropes borbòniques i cau després de la capitulació de Barcelona el 18 de setembre de 1714.\nCervera acull una de les construccions barroques més belles de Catalunya. La imponent sobrietat de l'edifici de la Universitat és la petja que en queda de la institució que el va aixecar.\nLes circumstàncies polítiques són les que fan possible la creació d'aquesta institució d'ensenyament superior. La funda el rei Felip V l'any 1717 com a compensació pels danys soferts durant la Guerra de Successió, i es converteix en centre intel·lectual de Catalunya.\nLa Seu Vella està formada per un conjunt d'edificacions situades estratègicament al Turó de Lleida, que domina la ciutat i tota la plana dels voltants. Es tracta d'una de les catedrals més importants de Catalunya, que destaca especialment per la seva obra escultòrica i pel claustre, un dels més grans i espectaculars d'Europa.\nCom és habitual en aquest tipus d'obres, la Seu Vella va ser construïda i ampliada durant segles combinant diferents estils arquitectònics.\nCasa Museu Rafael Casanova. FOTO: patrimoni.gencat.cat\nAquesta casa del centre de Moià és un edifici senyorial del segle XVII amb un notable valor arquitectònic i artístic. Però si hi ha alguna cosa que la fa especial és que pels volts del 1660 hi va néixer Rafael Casanova, protagonista de la defensa de Barcelona l'11 de setembre de 1714. Actualment, la casa acull una exposició que mostra les claus del conflicte de 1714.\nTorre de la Manresana. Foto: patrimoni.gencat.cat\nAl segle X, una xarxa de torres de guaita limitava el comtat d'Osona, que llavors estenia els seus dominis per l'Anoia i la Segarra. De totes elles, la Torre de la Manresana a Prats de Rei és la que millor ha suportat el pas del temps. Tant és així que també va ser un dels escenaris de la Guerra de Successió.\nCan Barraquer Museu de Sant Boi de Llobregat\nCan Barraquer - Museu de Sant Boi de Llobregat\nÉs la casa on va viure i morir Rafael Casanova, i havia estat en els seus orígens una barberia. L'any 1714, durant la batalla de l'11 de setembre, Rafael Casanova va ser ferit a una cuixa i se'l va donar per mort. Aleshores se'l plorà com a màrtir, però no va ser fins vint-i-nou anys més tard, superant la vuitantena, que rebé sepultura.\nEl castell, a la Seu d'Urgell, va protegir un dels passos d'entrada a Catalunya des del nord, evitant l'accés de les tropes franceses aliades del bàndol borbònic i mantenint les defenses catalanes al Pirineu. Durant la Guerra de Successió, i sota les ordres del general Moragues, va ser peça\nclau per barrar el pas dels exèrcits francesos cap a l'interior de Catalunya i una de les defenses austriacistes a la zona fronterera pirinenca fins a la seva rendició, el 28 de setembre de 1713.\nCastell i batalla de Talamanca\nLa importància estratègica del castell durant la Guerra de Successió es va evidenciar amb la batalla que va tenir lloc l'agost de 1714. Tot i això, l'abandó del suport d'Àustria i d'Anglaterra amb els Tractats d'Utrecht i de Rastatt, va fer que aquesta victòria acabés sent la darrera de l'exèrcit català. El castell va ser desmantellat gairebé del tot en finalitzar la guerra en compliment de les ordres d'enderrocament dictades per Felip V contra els castells i cases fortes catalanes que haguessin donat suport al bàndol contrari. Amb aquest decret, el rei borbó enderrocava els focus més importants de la resistència catalana i "esborrava" els records de les victòries austriacistes.\nErmita de Sant Sebastià. FOTO: enciclopèdia.cat\nEl 17 de maig de 1705 set prohoms de la localitat van signar en aquest espai el Pacte dels Vigatans, segons el qual donaven suport explícit a la causa austriacista en contra de Felip V i es sumaven a la guerra per protegir els drets i els privilegis polítics catalans.\nPodeu consultar tota la informació detallada d'aquests espais a la pàgina web de Patrimoni Cultural de la Generalitat de Catalunya.


Calonge i Sant Antoni asfaltarà carrers de la urbanització Mas Vilar\n31/01/2020 Obres i Urbanisme - Jordi Rodríguez\nVial amb estat de conservació precari al Mas Vilar. (Foto: Ajuntament de Calonge i Sant Antoni).\nL’Ajuntament de Calonge i Sant Antoni ha aprovat el projecte d’asfaltatge de diversos carrers de la urbanització Mas Vilar de la Mutxada. L’actuació es farà en més de 7.000 metres quadrats de vials, bona part dels quals estan en un estat de conservació molt precari. El projecte té un pressupost d’execució de 75.000 euros i les obres han de durar un mes i mig.\nEstem parlant de les urbanitzacions que hi ha sortint de Sant Antoni, en direcció a Platja d'Aro. Els veïns d'aquest sector ja feia temps que reivindicaven que els reparessin els carrers i, fins i tot, havien fet manifestacions i talls de carretera en aquest sentit. Manel Garcia-Morató, president d'una de les comunitats de propietaris de Mas Vilar de la Mutxada, explicava a Ràdio Palamós quin és l'estat dels carrers.\nLes obres s'han prioritzat en funció dels carrers que presenten un estat pitjor. De més a menys s'actuarà als carrers de la Fragata, Begur, Goleta i Veler. Es farà un fresat de la superfície per anivellar-la, s'aplicarà un aglomerat asfàltic de deu centímetres de gruix i es pintarà la senyalització viària. D'altra banda, en els carrers del mateix sector del Mas Vilar de la Mutxada que han quedat exclosos d'aquest projecte, la Brigada Municipal de Calonge i Sant Antoni farà una reparació dels trams que estan en més mal estat. La inversió global serà de 75.000 euros. Amb el projecte aprovat per la Junta de Govern, ara es contractaran les obres i quan s'adjudiquin i comencin duraran un mes i mig.\n18/04/2019 - Obres i Urbanisme Els veïns de La Mutxada es manifesten pel mal estat dels carrers


Hi ha gols que fan més mal que bé. I el de Pedri n’és un bon exemple. Una eliminació honorable al final dels 90 minuts i cap a casa a guardar forces.\nSuor i llàgrimes\nAlgunes jugadores del Barça van treballar més ahir en 90 minuts que alguns funcionaris del Parlament en 15 anys.\nSi la federació catalana realment vol omplir el Camp Nou amb la “roja” ho té fàcil. Que organitzi un partit contra Catalunya.\nMadrid és la primera gran capital mundial que obre les portes a Djokovic. Ja sabem la seu dels primers Jocs Olímpics dels no vacunats.\nD’Austràlia a Àustria\nQue Djokovic vigili quin bitllet compra perquè si fa escala a Viena es trobarà en el primer país que ha anunciat la vacunació obligatòria.\nFa uns anys semblava més factible la caiguda d’un meteorit que veure un Camp Nou a rebentar per animar Alèxia, Aitana i companyia.\nLuu de Jong acabarà com Manuel Valls. Ha tingut uns minuts de glòria i quan se’n vagi de Barcelona ningú el trobarà a faltar mai més.\nAbans que el nostre amic mori en estranyes circumstàncies a la presó, que parli algun dia de Florentino, que també ens divertirem.\nLaporta proclamava que el Barça ha tornat al mercat i sostenia l’afirmació en el fitxatge de Ferran Torres. Un elemental sentit de la prudència aconsella esperar al pròxim dia 31 o, millor encara,...\nEl Madrid és com el CNI. Sap “explotar” com ningú les debilitats de l’enemic. El Barça, com Catalunya, tenia la rereguarda descuidada.\nSupercopa: o guanyar o quedar bé\nXavi enfoca la supercopa pensant a trobar la manera d’eliminar el Madrid i plantar-se en la final. És la seva feina, i la seva obligació. El clàssic de l’octubre al Camp Nou (1-2) va ser més desigual...\nEn la supercopa d’estats “democràtics” el CNI seria dels favorits. L’operació Khashoggi no va ser res al costat dels atemptats de la Rambla.\nPotser Umtiti és com Gòl·lum al Senyor dels anells i acaba tenint un paper decisiu en aquesta història que ara mateix tots desconeixem.\nCas Djokovic. Una sentència incomprensible i perillosa\nEls jutges obren el còdex, llegeixen, interpreten (primer perill) i resolen. Aquí i Austràlia. Si no, no s’expliquen les contradictòries resolucions judicials al voltant de les restriccions de drets...\nAnimo algun esportista a fer com Djokovic en els Jocs d’Hivern i provar d’entrar a la Xina sense estar vacunat. A veure com acaba la cosa.


La tolerancia de la llei andorrana a la gestació per substitució | Acció Feminista Accio Feminista\nReflexions sobre el negoci de la maternitat subrogada, Atempta con els Drets Humans\nArticle 4 De la Declaració Universal dels Drets Humans\nNingú estarà sotmès a esclavitud ni a servitud…\nEl 18 de setembre de 2018 es va publicar en el Butlletí del Consell General un Projecte de llei qualificada de tècniques de reproducció humana assistida.\nEn l’article 12 del projecte llei es tracta la “gestació per substitució”, considerant:\nnul de ple dret el contracte pel qual es convingui la gestació. Amb preu o sense, a càrrec d’una dona que renuncia a la filiació materna a favor del contractant o d’un tercer.\nLa tècnica legislativa usada és equivalent a l’espanyola i en els següents apartats del mateix article s’estableix que en la resolució d’inscripció de títols estrangers que acrediten una relació de filiació constituïda per gestació subrogada, es tindrà en compte de manera preferent l’interès del menor.\nEl comitè de bioètica francès manté en els seus principis la prohibició de la gestació per compte d’altri, principis que han estat esmentats pel legislador respecte de la persona humana: refús de l’explotació de la dona, refús de la cosificació de l’infant, indisponibilitat del cos humà i de l’ésser humà.\nEl Parlament Europeu es pronuncià expressament sobre la maternitat subrogada, en el marc de l’informe anyal sobre drets humans i democràcia al món: “es condemna la pràctica de la gestació per substitució que es contrària a la dignitat humana de la dona, ja que el seu cos i les seves funcions reproductives s’utilitzen com una matèria prima; estima que ha de prohibir-se aquesta pràctica, que implica l’explotació de les funcions reproductives i la utilització del cos amb finalitats financeres o d’altres tipus, en particular en el cas de les dones vulnerables en els països en desenvolupament, i demana que s’examini amb caràcter d’urgència en el marc els instruments de drets humans”.\nEl projecte de llei no efectua cap declaració en aquest aspecte, sí que l’article 12 considera nul qualsevol contracte pel qual es convingui la gestació, però no n’efectua una prohibició expressa, ni preveu un règim de sanció i infracció per què la norma sigui realment eficaç i aplicable, el que a la pràctica vol dir que està prohibit però que serà viable si es fa a l’estranger i s’efectua la inscripció del menor, sense cap tipus de conseqüència penal.\nCom es pot entendre una tècnica legislativa tant poc madurada i reflexionada?\nEstem de nou davant un legislador de còpia/enganxa, sense fer un anàlisi de les conseqüències polítiques, ètiques i morals. A corre cuita, s’anuncia un projecte de Llei amb el procediment d’urgència, amb una avaluació del Comitè de Bioètica poc acurada sobre aquest punt.\nEl pitjor de tot és la hipocresia social de la norma de prohibir però consentir.\nPosem en alerta el fet que el projecte de Llei prohibeix, però alhora convida a aquesta pràctica i davant d’aquest projecte de llei exposem una sèrie de reflexions sobre les conseqüències polítiques, jurídiques, però sobretot ètiques d’aquesta pràctica de reproducció humana.\nReflexions profundes que hauria d’analitzar la societat i tot Comitè de bioètica que intervingui en l’adopció d’una norma com aquesta la qual hauria de ser consensuada amb la societat civil en el marc d’un debat profund i públic sobre totes les seves implicacions.\nEl primer debat que ens planteja la “Gestació Subrogada” o “Gestació per substitució” o els anomenats “ventres de lloguer” és si en el lícit sentiment de voler tenir un fill s’hi val tot. Tot contracte de gestació comporta una explotació de la dona i un dany als interessos superiors dels menors i si bé el desig d’una persona de tenir fills constitueix una decisió legítima, aquesta no pot ser realitzada vulnerant el dret d’altres persones.\nAquesta pràctica s’efectua per empreses que comercien amb el lícit sentiment de ser pare o mare, oferint una àmplia xarxa d’agències que operen en països en els que és legal que es comprin els ventres o els cossos de les dones més vulnerables i desvalgudes de recursos econòmics. Recordem que aquesta pràctica es considerada pel parlament europeu com contraria a la dignitat humana.\nCal tenir present que, tot plegat, estem parlant d’un negoci que dona substanciosos rendiments. L’empresa “Comunidad Babygest” per exemple, es declara líder a Espanya en gestació subrogada. La seva web ofereix consells i informació de com realitzar aquest procés i els preus en els diferents països: als EEUU els preus oscil·len entre 80.000 i 240.000 €, i a Ucraïna entre 26.000 i 60.000 €.\nA les xarxes socials i internet podem trobar frases com : “Si t’ho pots permetre econòmicament, que res t’impedeixi tenir un fill”, amb vídeos promocionals de l’organització que realitzen fires internacionals amb tallers sobre maternitat subrogada.\nAquesta pràctica no està prohibida en el Projecte de Llei d’Andorra, així com tampoc es sanciona el fet que empreses ofereixin una oferta d’aquests serveis des d’Andorra per a dur-les a terme a l’estranger.\nAssociacions feministes i entitats com “Feministas Mexicanas contra Vientres de Alquiler (Femmva)” ho expliquen molt bé. Es tracta d’un negoci global “consistent en embarassar dones a través de tècniques de fertilització assistida, per després separar als infants de les seves mares que els han gestat i parit , i entregar-los a tercers a canvi de diners. En resum, rendibilitat amb els cossos de les dones i tràfic i venta de bebès”.\nA l’Índia, quan va començar aquest negoci, van arribar a confinar grups de dones, algunes d’elles repudiades per la seva família, en veritables “granges”, on portaven el seu embaràs sota condicions sanitàries mínimes.\nActualment a Ucraïna, al final de l’embaràs, obliguen les dones a viure tancades en pisos per controlar tot allò que pugui afectar al bebé.\nA les dones objecte d’una gestació subrogada se’ls fa tractament psicològic per evitar el vincle afectiu amb el futur nadó. Se sap que sempre hi ha intercanvi d’afecte, d’emocions i de material genètic entre la mare gestant i el fetus.\nAquestes dones prèviament han signat un contracte en el qual renuncien a la seva condició de mare de la futura criatura i l’abandonen, trencant el vincle ètic i jurídic que estableix la filiació natural.\nEn la majoria dels casos, el contracte no es pot rescindir si la dona canvia d’opinió, fet que desmunta els arguments que defensen que les dones actuen de manera lliure. De fet aquesta relació contractual vulnera la llibertat de la dona i fa la caure en una absoluta indefensió jurídica.\nEl bebè naixerà sovint per cesària, per evitar qualsevol problema durant el part que pogués afectar l’infant, que és l’objecte de valor, sense tenir en compte ni valorar les conseqüències negatives d’una o vàries cesàries per a la salut física i mental de la dona gestant.\nSi el fetus té algun problema de salut durant l’embaràs, segons el termes del contracte, es pot obligar a la dona a avortar, i si després del naixement, l’infant té alguna malaltia o malformació es pot rebutjar.\nEs veu clarament amb la informació anterior, que la maternitat subrogada és un atemptat contra els drets humans de les dones i els bebès, que són objectes de tràfic mercantil, separats de les seves mares de manera forçada, encara que la dona hagi canviat d’opinió al final de la gestació. Vulnera a més el dret reconegut als articles 7 i 8 de la Convenció dels drets de l’infant, ja que pot impedir que el o la menor conegui el seu origen i identitat.\nLa maternitat subrogada està prohibida en un nombre important de països (dintre dels quals es troba França), mentre que és admesa per alguns altres. Aquesta diferència de regulació provoca el que s’anomena “turisme reproductiu” cap als països que sí admeten aquesta modalitat reproductiva. Una vegada que s’ha aconseguit el bebè desitjat aquest es retornat al país d’origen de la part compradora amb l’objectiu d’obtenir-hi el reconeixement de la paternitat o maternitat legal tot i que aquest procés de gestació sigui prohibit o el contracte de maternitat subrogada sigui considerat com a nul en el dit país d’origen. Aquesta problemàtica ha estat abordada pel Tribunal Europeu de Drets Humans (TEDH) el qual es conscient que el reconeixement de la filiació equival a deixar sense efecte la prohibició o el refús de la maternitat subrogada, perquè refusar la inscripció seria contrari a l’interès superior dels menors.\nRecolzem la decisió del Tribunal Europeu de Drets Humans, en la defensa dels drets dels nadons ja nascuts per gestació subrogada, d’estar inscrits al registre civil, el que implica que es reconegui la seva filiació. Volem deixar clar que lo anterior no justifica no valorar la manca de contingut ètic d’aquesta pràctica i això implica que és urgent establir una prohibició mundial de la maternitat subrogada mitjançant l’aprovació d’una convenció internacional tal i com ho recomana el Comitè Consultiu Nacional de Bioètica de França.\nCal rebutjar la maternitat subrogada castigant penalment, tant a Andorra com a nivell internacional, aquesta modalitat de procreació, de la mateixa manera que es castiga el tràfic d’òrgans.\nSi no es fa així, les empreses que promouen aquest comerç proliferaran a escala mundial i també s’instal·laran a Andorra sense cap dificultat.\nPer tot l’exposat, més de vuitanta associacions feministes s’han adherit a un manifest internacional per demanar que es tanquin les vies que donen accés al que podem considerar com un negoci mundial de compra i venda de bebès.\nEls “ventres de lloguer” representen la mercantilització del cos de la dona i legalitzen la violència contra les dones al segle XXI així com el tràfic de nadons de països pobres a països rics, a través de lleis que blanquegen el procés, com la que està en aquest moment a Andorra a tràmit parlamentari.\nEl filòsof Rousseau va dir ” La igualtat en la riquesa ha de consistir en que cap ciutadà sigui tant opulent com per a poder comprar a un altre, ni cap tant pobre com per veure’s abocat a vendre’s”.\nSi no podríem entendre que es trafiqués amb un ronyó, com ho podríem permetre amb un nadó?\nCreiem que és molt necessari un pronunciament concret i detallat sobre aquest punt per part del Comitè de Bioètica del nostre país i esperem que coincideixi amb les conclusions d’ altres Comitès d’ètica dels països veïns. El 18 de setembre de 2018, el Comitè Consultiu Nacional de Bioètica de França va recomanar que es mantingués la prohibició de la gestació subrogada al país veí (Ref. Avis 129, Contribution du Comité consultatif national d’éthique à la révision de la loi de bioéthique 2018-2019, page 122).\n← Publicació anterior: Dones d'Andorra: Maria Teresa Servat Publicació següent: Acció Feminista al Ara i Aquí 2.0, 31 de gener →\nEl Fòrum Parlamentari Europeu per a la Població i el Desenvolupament (EPF) ha elaborat l'Atles de la Contracepció: un...\nReflexions en campanya electoral | Acció Feminista - […] de la dona que està en perill quan li cal practicar un avortament. Darrerament s’ha aprovat la Llei qualificada…


Radiofrecuencia en miomas uterinos | FIV Barcelona | Dr. Javier Nadal\nEls MIOMES uterins, també anomenats fibromes, són els tumors benignes no\ncancerosos més freqüents d’entre les dones en edat fèrtil.\nEntre un 50-70 % de totes les dones tindran fibromes en algun moment de la seva vida. Els fibromes poden créixer en qualsevol part de l’úter.\nNo tots els miomes causen efectes secundaries, alguns romanen silenciosos tota la vida sense causar cap símptoma. Per contra, d’altres poden causar moltes molèsties, com ara la compressió vesical i rectal, relacions sexuals doloroses i fins i tot dificultat per tenir fills. Poden provocar, a més, avortaments de repetició, així com alterar la qualitat de vida de la dona en l’aspecte personal, laboral i sexual.\nLa radiofreqüència consisteix en l’aplicació de calor a l’interior del mioma. No cal ingressar a la clínica i no s’utilitza l’anestèsia general (només cal una sedació), ja que es realitza per via vaginal amb control ecogràfic, amb una petita agulla. Tampoc no cal baixa laboral, ja que la pacient està entre 2 i 3 hores en observació i després torna a casa seva. En el termini de 4-6 mesos, s’haurà reabsorbit al voltant del 60-80 %.\nNo tots els miomes es poden tractar amb RADIOFREQÜÈNCIA. S’han d’estudiar un a un per seleccionar individualment en cada cas el millor tractament.


Joan Manuel Serrat i Joaquín Sabina, compositors via Skype\nEls dos cantautors preparen un nou disc plegats amb cançons compostes a quatre mans. Quan la distància s'interposa, fan servir l'Skype, una xarxa de telefonia a través d'internet\n2 min. Nova York 14/10/2011 11:49\n260x366 Joaquín Sabina i Joan Manuel Serrat Joaquín Sabina i Joan Manuel Serrat\nEl cantautor Joaquín Sabina va confessar a Nova York que no és un gran amant de la tecnologia i que Joan Manuel Serrat, amb qui gravarà el seu pròxim disc, l'ha obligat a comunicar-se amb ell a través de l' Skype, una xarxa de telefonia a través d'internet, per compondre els temes. "Faig servir l'Skype perquè en Joan Manuel m'hi obliga, jo no sé ni endollar-lo", va afirmar l'artista durant una concorreguda conferència de premsa.\nSabina, que començarà diumenge a Nova York la seva primera gira als Estats Units, ha començat a escriure amb Serrat els temes del seu nou disc conjunt, pel qual ja han compost uns tretze temes. "Estem en procés d'escriure. Hem estat una setmana a Menorca i després una altra en una casa a la badia de Cadis" va explicar l'artista, que va afegir que ara Serrat l'ha obligat a recórrer a la tecnologia per continuar treballant junts en els temes. "Estem fent cançons a través de Skype, que és una cosa molt divertida", va valorar l'artista, que ja va col·laborar amb Serrat en la gira Dos pájaros de un tiro , de la qual també se'n va fer un disc en directe. Seran "cançons a quatre mans i seran cantades a dues veus" va avançar Sabina, que va dir que de moment “hi ha unes 12 cançons que ens agraden. No són de Sabina ni de Serrat, sinó de Frankenstein".\nDesprés del concert a Nova York, el cantant actuarà el 20 d'octubre al teatre Nokia de Los Angeles a Califòrnia com a part de la gira El penúltimo tren , que culminarà el 26 de novembre en l'American Airlines Arena de Miami, a Florida.


Un món de colors: RECURSOS WEB LLENGUATGE VERBAL-ESCRIT-ORAL\nEn aquesta pàgina aniré penjant webs que us poden servir, pel vostre dia a dia a l’aula. Recordeu que sempre n’heu de fer un ús responsable i citar l’autor o els autors, sempre va bé reconèixer la feina dels altres.\nValoració: En aquesta web hi trobereu diversos documents amb imatges separades per temàtiques (bany, casa…) que us serviran per treballar el vocabulari. Amb elles podeu fer bingos, targes de vocabulari…\nValoració: En aquesta web hi trobareu contes (en castellà), per poder explicar als infants. Us recomano que aneu pasant les imatges i els hi aneu explicant el conte. No feu servir l’opció d’audio, ja que no és molt clara i hi han defectes de pronunciació.\nValoració: En aquest blog, hi trobareu tots els contes del programa una mà de contes. Us l'he enllaçat, enlloc de la pàgina principal, perquè aixì podeu veure les novetats i notícies d'interès que van publicant.\nValoració: podreu trobar enllaços a webs de contes, faules, etc; classificades per temes. La majoria estan en castellà.


El programa educatiu durant el confinament | Herois i heroïnes RÀPID\nUn programa educatiu en grec, una versió digital pilot.\nAra per ara, a Grècia (Tessalònica, Alexandrúpoli i Atenes), vuit escoles i 383 nens i nenes i les seves famílies han completat la missió de convertir-se en herois i heroïnes RÀPID. Per aconseguir-ho, van rebre formació a la classe per saber identificar els símptomes de l’ictus i demanar ajuda trucant al 112. A mesura que el debat sobre la importància de quedar-se a casa durant la pandèmia es feia més intens, varen anar sorgint reptes importants per a l’equip d’implementació local del Departament d’Educació i Política Social de la Universitat de Macedònia (Tessalònica, Grècia), en conjunt amb la investigadora principal i professora associada Hariklia Proios, amb certificat de competència clínica i doctorada en Patologia del Llenguatge, i membre de la fundació Escoles Promotores de la Salut a Europa (Schools for Health in Europe, SHE). Després d’un procés de diàleg, vam acordar buscar noves formes d’implementar el programa de manera virtual durant aquest període. I com que el confinament provocat per la quarantena també mantenia els infants lluny d’algunes de les persones que estimen, com els seus avis i àvies, ens va semblar una bona oportunitat perquè els nens i nenes els poguessin demostrar com se’ls estimen i es preocupen per ells. Al mateix temps, els nens i nenes aprenen a tenir una actitud madura i responsable pel que fa a la salut, i això els acompanyarà per tota la seva vida i els convertirà en ciutadans responsables.\nLa nostra solució va ser transformar el programa per a la classe en una sèrie de 5 vídeos amb una durada de 15 minuts cadascun. Vam demanar els pares que es registressin primer al lloc web www.fastheroes.com i després miressin els vídeos seguint el mateix ordre en què es va dissenyar el programa per a la seva implementació a la classe. Els vídeos contenen diverses combinacions interactives d’imatges i sons, com ara narracions digitals, manualitats, pintura, jocs, missions, etc.\nLa versió pilot va incloure 33 nens i nenes d’entre 3 i 9 anys de diferents ciutats de Grècia (Calcis, Eleftheroúpolis, Kastorià, Katerini, Nausa, Patres, el Pireu, Tessalònica) i ara també inclou Xipre (Limassol i Nicòsia). Com a part de la versió pilot, vam demanar als pares que enviessin una foto després de cada sessió per demostrar que s’havien dut a terme les activitats a casa. L’equip ha quedat meravellat de l’ingeni que han mostrat aquestes famílies i del seu entusiasme per aprendre el símptomes de l’ictus. Més abaix podeu veure algunes fotos dels nostres petits herois RÀPID durant la quarantena participant en la nostra versió digital pilot el programa.\nEn vista de l’èxit d’aquesta versió digital pilot, la campanya per vídeo es va llançar a totes les famílies de Grècia en col·laboració amb el festival KIDOT.\nEsperem que els herois RÀPID aconsegueixin mantenir les famílies unides durant aquest període.


Published: 18 març 2011Posted in: Actualitat, AltresTags:\nEl benvolgut conseller de Sanitat Boi Ruiz ha deixat ben clar què pensa: “Si vol estudiar filologia clàssica per plaer, s’ho pagarà vostè”. “L’Estat ha de facilitar les coses a qui vulgui estudiar per raons de mercat.”\nTant les frases, el pensament que les genera, com el fet que sigui el conseller de Sanitat qui les manifesti (què en sap el gat de fer culleres) sorprèn i provoca especial malestar en el ram de la filologia.\nAra bé, ens hauria de sorprendre? Potser no tant. En la incompetència política no cal insistir-hi, però és d’especial interès tractar quin és l’esquema mental que origina aquest estirabot (com sap tot filòleg clàssic, mot que té l’origen en la suma d’estirar+vots, acció escomesa pel baliga-balaga).\nRecordareu que fa no gaire la conselleria d’Ensenyament va transmutar en conselleria d’educació, fins que amb el nou canvi de cartes (altrament conegut per alternança) ha retornat a la forma exterior d’educació. En definitiva que els mestres ja no saben què fer, si ensenyar (els coneixements acadèmics amb l’exigència corresponent a l’edat) o educar (fer de pares-mares sota la forma de dinamitzador de classe mentre de tant en tant potser s’ensenya alguna cosa). Tot i que si atenem a la realitat de moltes escoles i instituts, la conselleria hauria de fer un doble salt mortal i reconvertir-se en la conselleria d’Incapacitats, ja que en això convertim els joves que no formem com cal.\nI la incapacitat de determinar un rumb en l’educació dels infants i joves només evidencia que tan sols els importa que les estadístiques indiquin que més persones accedeixen a l’educació durant més anys. Aquest paradigma del bon cor, en la realitat vol dir que tothom hi té cabuda en l’educació, fins i tot aquells que es neguen a deixar-se ensenyar, que destrossen cada dia les aules i que obliguen a baixar el nivell d’exigència normal.\nDe retorn a les paraules del conseller de Sanitat, en l’àmbit universitari el futur (de fet, el present) no és gaire engrescador. Mireu, amb l’entrada de Bolonya, els estudis es converteixen en eminentment pràctics, pensats de cara al futur laboral. No es té en compte que els estudis universitaris no van dirigits directament a la consecució d’una feina (com seria el cas de la formació professional) sinó que la captació de coneixements durant el període universitari, un cop graduats, acostarà els estudiants a una tipologia d’àmbit laboral amb uns coneixements assolits que podran dur a la pràctica, alhora que disposaran de tota una sèrie de capacitats per a l’autoaprenentatge constant que s’actualitzarà segons la feina concreta que realitzin. Introduir-hi pràctica no és un problema, que alguns estudis puguin ser internacionals (generar mobilitat més enllà de l’Erasmus) és bo, però només incidir-hi a formar personal laboral segons les exigències del mercat està fora d’òrbita.\nUn pensament merament utilitarista, que només comptabilitza el rendiment econòmic a curt termini, que arriba fins i tot als cursos interns que les universitats ofereixen per ensenyar el professorat com innovar (ai, la moda arriba a la universitat). Tallers on s’ensinistra en l’elaboració de cursos, en com primer cal pensar en la finalitat laboral d’una assignatura concreta, després s’han d’elaborar exercicis perquè les practiquin indoor (a l’aula) abans d’arribar a l’outdoor (la feina) i així, finalment, fer servir només la teoria necessària perquè puguin resoldre les pràctiques. Ai las!\nDeixo de banda altres elements, com el sistema que utilitzat per valorar la qualitat (acadèmica docent i de recerca) del professorat, basada en rànquings llunyans als criteris de qualitat, especialment en l’àmbit de les humanitats.\nTots aquests canvis venuts sota la forma de millora general de l’ensenyament.\nPer acabar, recordeu les paraules de Mateu (7, 15-16): “Guardeu-vos dels falsos profetes, que vénen a vosaltres disfressats d’ovella, però per dintre són llops rapaços. Pels seus fruits els coneixereu.”\nNo s’han fet esperar les reaccions al magnífic (en primera accepció: “D’una gran sumptuositat”) conseller:\n– Josep Murgades: “Impagable, sí” (16/03/11)\n– Ernest Folch: “El mercat contra la filologia” (10/03/11)


Jornada de Portes Obertes a l'Escola d'Art de la Diputació a Tortosa aquest dissabte 4 de maig - Setmanari l'Ebre\nJornada de Portes Obertes a l'Escola d'Art de la Diputació a Tortosa aquest dissabte 4 de maig\nCom a novetat, el curs vinent s’hi podrà cursar el Cicle Formatiu de Grau Superior de Modelisme i Matriceria Ceràmica ofert conjuntament amb l'Institut de l'Ebre\nDimecres, 1 de maig de 2019 a les 14:00h\nL’Escola d’Art de la Diputació a Tortosa celebrarà una jornada de portes obertes el proper dissabte 4 de maig per donar a conèixer a la ciutadania l’oferta formativa i cultural de centre. Entre aquesta oferta, hi destaquen els cursos monogràfics que imparteix i el nou Cicle Formatiu de Grau Superior de Modelisme i Matriceria Ceràmica per a la indústria alimentària, que oferirà conjuntament amb l'Institut de l'Ebre a partir del curs vinent.\nLa jornada de portes obertes serà de 10 a 13 hores i de 18 a 20 hores i servirà per donar a conèixer les instal·lacions del centre i la seva activitat formativa actual i futura de la mà dels propis professionals de l’escola.\nD’altra banda, la ceràmica també centrarà les dues xerrades que oferirà l’Escola d’Art a la fira Expoebre els dies 2 i 3 de maig. Model, motllo i matriu? serà la primera conferència, el 2 de maig a les 18.00 hores i servirà per explicar l'essència formativa del nou cicle formatiu que oferirà conjuntament l’Escola d’Art de la Diputació a Tortosa amb l’Institut de l’Ebre i que es podrà cursar a partir del setembre de 2019.\nLa segona xerrada programada per l'Escola d'Art anirà a càrrec de l'arqueòloga del Grup de Recerca Seminari de Protohistòria i Arqueologia (GRESEPIA) de la Universitat Rovira i Virgili, Laura Bricio. Amb el títol L'ús de la ceràmica en l'alimentació des de l'antiguitat... fins avui, Bricio explicarà com els productes ceràmics van revolucionar la cuina dels aliments des de temps remots. La conferència tindrà lloc el divendres 3 de maig a les 18.00 hores.\nLes persones interessades a cursar el cicle de grau superior 'Modelisme i matriceria ceràmica' poden adreçar-se a l'Institut de l'Ebre (www.iesebre.com / 977 500 949) o a l'Escola d'Art de la Diputació a Tortosa (www.dipta.cat/eadtortosa / 977 444 163). La preinscripció es farà del 29 de maig al 5 de juny.


2014 12月アーカイブ - CopetDeRatera\n連帯 via ferrata 米国 corsega 下り坂 生態学 ポートは llicències 50x50 escapades メディ周囲 エブロ川 モチベーション 交流 スキー 動画 電通大トートーサ インドの オセアニア 笑った 自然 tempesta クライミング 探検隊 Wikiloc ドキュメンタリー マー patrocini 技術 珍品 アルプス アジア 3mils 峡谷 conscienciacio Delta de l'Ebre terra ハイキング 50ピーク スキー トレッキング 新しい pirineus トレイルウォーカー Club espeleologia dinamics parapent canyoning マウンテン スポンサー espeleologia roadtrip exploració 参考文献 dinahosting 50 ピーク madeira アフリカ IntermónOxfam 冒険 登山 材料 obus トゥブカール山 dinamic allaus ルート re6team のレビュー aigua 協力 共同研究者 assegurança アコンカグア川 cova キャッチ 雨 動画 docum ビーチ turisme bolets スキー 入り江 ヨーロッパ GPSを 責任 ESF Piotr アルナウ suïssa guerra civil 時間 turisme amb nens 旅行 ポート 社会的正義 南極 pel mòn スポンサー BTTの 気象学 コース MAPES viatjes tresmils 米州 fauna 天候 excursions スキー 112 grimpada アンデス\nアーカイブ: 12月, 2014\n掲示される: December 28th, 2014\nAlçada en inici: 765メートル\nAlçada al final: 500メートル\nAlçada del ràpel més llarg: 40 メートル\nこれは、完全な情報技術の: Normalment circula un mínim fil d’aigua suficient per mantenir plenes les marmites\nネオプレン: さ, pero no és obligat.\n素材INSTAL·lació: bona instal·lació.\n時間: tot l’any menys estiu, millor amb epoca de pluges.\n説明: L’ampla capçalera es tanca ràpidament en un pendent pronunciat , es quan apareixen les primeres marmites i el primer rapel. La resta es va succeïnt gradualment oferint un còmode descens. Gairebé tots els rapels disposen de doble instal.lació per poder evitar les marmites d’aigua.\n掲示される: December 20th, 2014\nBarranc de la Paridora hivernal.\nTornem al Barranc de la Paridora en els Ports de Tortosa-Beseit.\nAquest cop realitzem el descens de barranc hivernal amb els tolls plens d’aigua cristalina que han deixat les plujes de les últimes setmanes.\nTot i que l’aigua estava “fresqueta”, valia la pena remullar-se per l’espectacle natural que ens ofereix aquest barranc.\nrecordeu que teniu la info d’aquest barranc en una entrada anterior.


La Guàrdia Civil comissa tabac valorat en 30.100 euros - FÒRUM.ad\nLa Guàrdia Civil comissa tabac valorat en 30.100 euros\nel: 17/05/16 14:46\nCap a les 22:30 hores del passat divendres, 13 de maig, efectius de la Guàrdia Civil de Lleida, amb destinació en la Secció Fiscal de la Seu d’Urgell, que es trobaven realitzant\nservei fiscal pels voltants de la localitat de la Seu d’Urgell, es van adonar de la presència d’un turisme marca Mercedes, ocupat per un individu que els va causar sospites de portar gènere de contraban procedent d’Andorra.\nEn ser-li donat l’alt pels agents, el conductor va efectuar una maniobra evasiva, donant-se a la fugida a gran velocitat, posant amb això en greu risc a la resta dels ocupants de la via per la qual circulaven.\nPels agents, s’inicia el seguiment del vehicle, donant fi del mateix a l’interior de la mateixa localitat on és detingut pels guàrdies civils minuts després. Inspeccionat el vehicle ja en dependències policials, es localitzen a l’interior del maleter, embolicats en bosses de plàstic i en unes caixes, la quantitat de 7.000 paquets de tabac de contraban de diverses\nmarques, valorats en 30.100 euros.\nPels fets esdevinguts, es procedeix a la detenció de G.H.P., de 56 anys i resident a Andorra, per la comissió dels delictes de de desobediència greu, conducció temerària i de contraban (Llei Orgànica 12/95).\nS’instrueixen diligències que van ser lliurades juntament amb el detingut en el Jutjat d’Instrucció de Guàrdia de la Seu d’Urgell, quedant el vehicle i els efectes intervinguts a la disposició de la citada autoritat.\nEntrada Anterior: Or a Vilanova i millors marques personals\nEntrada següent: Es convoquen dues sessions per a l’obtenció del certificat d’aptitud per a la llicència de caça


El Festival d’Arts al Carrer omple Cala Rajada d’espectacles, rialles i gent | Ajuntament de Capdepera\nEl festival darts al carrer omple cala rajada despectacles rialles i gent\nEl Festival d’Arts al Carrer omple Cala Rajada d’espectacles, rialles i gent\nEls carrers i places de Cala Rajada s’han convertit aquest cap de setmana en un escenari, ja que s’ha celebrat la desena edició del Festival d’Arts al Carrer, una cita per gaudir d’espectacles de carrer reconeguts.\nEnguany l’organització del Festival d’Arts al Carrer s’ha fet conjunta entre l’Ajuntament i Sa Xerxa de Teatre infantil i juvenil de les Illes Balears el que ha possibilitat, després d’anys de crisis, tornar a créixer quantitativa i qualitativament i, així, poder oferir als ciutadans un programa molt complet per a tots els públics i totes les edats; espectacles guardonats, d’alt nivell interpretatiu i que no han tengut recorregut per l’illa.\nEl Festival d’Arts al Carrer vol ajuntar en un cap de setmana diferents propostes artístiques de carrer per apropar-lo al ciutadà, i al mateix temps, dinamitzar la zona turística de Cala Rajada. Es realitza a Capdepera des del 2008 i cada any ha acollit companyies de diferents comunitats autònomes i de diversos països europeus. Al començament es va plantejar com una dinàmica que s’allargava durant els tres mesos d’estiu i des de l’any passat es van concentrar totes les activitats en tres dies per tal d’oferir una referència clara de quan es fa, no interferir en altres dinàmiques estivals del municipi i optimitzar recursos.


Un tractament quirúrgic per augmentar la grandària i forma del pit femení amb l’ajuda d’implants\nPer què un augment de mama?\nL’augment de mama es fa per varies raons:\nPer millorar la forma del cos femení quan, per raons personals, la pacient es veu els pits massa petits\nPer reparar la pèrdua de volum del pit després de l’embaràs\nPer equilibrar una diferència de volum entre les dues mames\nCom a reconstrucció després d’una operació o accident\nUn cop els implants s’han introduït, la mida del pit incrementa una o més mides de sostén.\nCom saber si l’augment de mama està indicat per mi?\nL’augment de mama pot ajudar-te a assolir una aparença rejovenida i més atractiva, i això pot fer-te sentir millor. Recorda que no pot canviar totalment la teva aparença ni recuperar la joventut. És molt important el comentar amb el teu cirurgià les teves preferències i dubtes en detall, abans de decidir. Les millors candidates per a l’augment de mama són pacients sanes física i psicològicament, amb expectatives realistes. Aconsellem que esperis millores derivades de la cirurgia, no perfecció.\nEls implants de mama són fets de silicona cohesiva, amb un centre de gel de silicona mèdica. Hi ha evidència científica a llarg termini que demostra que la silicona mèdica és la substància menys reactiva de totes les utilitzades en cirurgia estètica. La majoria de pacients troben que els implants de silicona són els que donen a la mama l’aparença i tacte més naturals.\nL’augment de mama és una de les operacions més segures i amb menys incidència de complicacions. Tot i això, qualsevol tractament quirúrgic implica un risc. El problema més conegut és la contractura capsular, que és teixit cicatritzat que es forma al voltant de l’implant, i que pot fer el pit dur al tacte. Per resoldre la situació, normalment es treu el teixit capsular. A vegades però, s’ha de canviar o treure l’implant.\nAltres possibles riscos són: hemorràgia, formació d’hematomes, infeccions, canvis en la sensibilitat del pit, etc.\nNo hi ha evidència que els implants mamaris afectin negativament la fertilitat, embaràs o la lactància. Si has donat el pit uns mesos abans de la operació, pot ser que produeixis llet durant uns dies després de l’augment mamari. Tot i que pot causar molèstia, es pot tractar amb medicació.\nA vegades els implants es poden trencar, degut a accidents o compressió normal. Si el gel de silicona s’escapa i travessa la càpsula de teixit cicatritzat, pot estimular la formació de noves cicatrius i canviar la forma i tacte del pit. En aquests casos rars, pot ser necessari una nova operació per intentar treure el nou teixit i el gel provinent de la ruptura.\nNo hi ha evidència científica que els implants mamaris estiguin connectats al càncer de mama, tot i que, quan es faci una mamografia rutinària, s’ha de fer saber al radiòleg si la pacient porta implants.\nEl cirurgià avaluarà el teu cas particular i estat de salut, i et recomanarà la tècnica més adient, tenint en compte la teva edat, elasticitat de la pell. Si la mama està caiguda, pot ser que et recomani també una elevació mamària o mastopèxia. És important de comentar amb franquesa les teves expectatives, i de comunicar al cirurgià si fumes, prens medicació, vitamines o drogues. El cirurgià t’explicarà amb detall el tipus d’anestèsia utilitzat, i l’hospital on es durà a terme la operació.\nSegueix les instruccions que el teu cirurgià et donarà referent a beure, fumar, prendre o evitar vitamines, medicacions i suplements alimentaris. Si desenvolupes un refredat o una infecció de qualsevol tipus, sobretot si és cutània, la operació es pot cancel·lar. Fes previsions per que algú et porti a casa després de la operació, i per que tinguis assistència a casa durant un o dos dies.\nL’augment de mama\nLa operació dura més o menys una hora i mitja. El mètode d’introducció del implant dependrà de la teva anatomia, preferències i recomanacions del cirurgià. Una petita incisió es pot fer sota el pit, al voltant del mugró o a l’aixella. Aquesta última és normalment la tècnica recomanada, per ser la més avançada i per no deixar la cicatriu en un lloc visible. També és la que proporciona resultats més naturals, i amb menys molèstia o dolor durant la recuperació. La introducció del implant es guiarà amb l’ajuda d’una petita càmera (endoscòpia), i es situarà a sobre del muscle pectoral, després d’haver creat una petita cavitat per acomodar-lo. A vegades, el implant es pot posar sota el muscle. Per evitar la acumulació de fluids, es sol deixar un drenatge durant unes hores. Els punts es solen dissoldre espontàniament al cap d’uns dies.\nEt sentiràs cansada i amb molèstia o dolor que pot durar de 24 a 48 hores. Normalment es poden alleujar els símptomes amb analgèsics que el teu cirurgià et prescriurà. Al cap d’uns dies les gasses es treuen i es posa un sostén quirúrgic. Les noves tècniques redueixen les molèsties post operatives però encara es pot notar dolor, sensació de cremor en la zona del mugró, inflamació, anestèsia temporal i petites hemorràgies. Els hematomes solen durar una o dos setmanes. A mesura que els dies passin, t’aniràs trobant millor. La inflor del pit pot trigar uns dos mesos abans de desaparèixer completament.\nEl procés de curació requereix temps i paciència. Segueix les instruccions del teu cirurgià. Al cap d’uns dies és possible que puguis tornar a les teves activitats normals, i que sentis millor després d’una o dos setmanes. Normalment la sensació està augmentada en els pits durant dos o tres setmanes, pel que s’aconsella limitar el contacte físic durant aquest període. Les cicatrius es veuran rosades almenys durant sis setmanes, i al cap d’uns mesos es reduiran en aparença, tot i que no poden desaparèixer totalment.\nEls punts es dissolen espontàniament en uns 7 o 10 dies. Exercici físic fort s’ha d’evitar almenys per dues setmanes, però caminar i altres activitats suaus estan bé.\nLa majoria de dones consideren que l’augment de mama ha estat una experiència molt satisfactòria. La decisió de incrementar la grandària dels pits és molt personal. No tothom ho veu de la mateixa manera. El fet important és que, si has assolit l’objectiu que buscaves, llavors la operació ha estat un èxit.\nRecomanem examinacions regulars amb el teu cirurgià i, en els grups d’edat adients, mamografies regulars per assegurar que no hi ha complicacions.


Detalls de vida: Experiències... viatge amb el tren Talgo III a Portbou\nExperiències... viatge amb el tren Talgo III a Portbou\nAhir va ser un dia magnífic, vaig gaudir una vegada més de la meva afició. Vaig viatjar amb el tren de l'Empordà, una iniciativa de la associació d'amics del ferrocarril 5 zona de Badalona que organitzar el viatge de Barcelona a Portbou.\nVaig tornar a viatjar amb un Talgo III . Un viatge distret i gaudint dels paisatges amb un material ferroviari històric. Records de quan anava a Madrid a la Mili (regimiento de ferrocarriles) o quan de petits amb els pares anàvem a Guadix i des de l'estació Linares- Baeza agafàvem el talgo que venia de Madrid.\n9 del matí Estació de França de Barcelona. El Talgo III RD esperant la locomotora\nFoto de record davant del Talgo sota la majestuosa marquesina de l'estació internacional de Portbou\nInterior del vagó on vaig viatjar\nPublicat per edutrens a 20:41


De les Planes de Son al Pas del Coro, la Mata de València i Son | Viatgeaddictes\nExcursions > Lleida > el Pallars Sobirà > De les Planes de Son al Pas del Coro, la Mata de València i Son\nEs puja a la collada del Pas del Coro, des d'on es té una bona panoràmica de la contrada, es baixa als plans de Breviari i es travessa la Mata de València, l'avetar més important de la península Ibèrica.\nPel camí del Calvari s'arriba a Son, on es pot visitar l'església romànica de Sant Just i Sant Pastor, que es troba en molt bon estat de conservació.\nLa ruta comença al Centre de Natura de les Planes de Son. Per arribar-hi cal agafar la carretera C-28 fins al km 63, un al nord de València d'Àneu, i prendre el trencall que duu a Son. S'hi accedeix al cap de 3,75 km i es pren la carretera que, tot pujant cap al nord-oest, mena a les Planes de Son en 1,75 km (5,5 des de la C-28), on es pot aparcar als amplis aparcaments.\nSe surt de les Planes de Son i es remunta la vall en direcció nord-oest cap a la collada del Pas del Coro. Després d'un passadís de vegetació el camí es perd entre prats alpins, que es travessen ascendint sempre cap a la dreta. Es discorre a uns 100 m del riu, ja que a prop seu és ple d'aiguamolls.\nEls punts d'interès d'aquesta ruta es troben a l'Alt Àneu: inici del camí del Calvari, collada del Pas del Coro, Centre de Natura de les Planes de Son, plans de Breviari, les Planes de Son, la Mata de València i l'església de Sant Just i Sant Pastor de Son.


SORTIDA A COMARQUES DIA 6-MARÇ- PANTA DE FOIX\nJordi Serra el Dt 01 Mar 2011, 11:06\nEl proper diumenge dia 6-Març-2011, la sortida a comarques, anirem al PANTA DE FOIX, entre Vilanova i La Geltrú i Castellet i La Gornal.\nPunt de trovada a les 7 h. al local del Club o a les 8 h. al Parquing del Hospital de Vilanova, punt de sortida del itinerari.\nAnirem en cotxes particulars, pues en tren degut a les festes de Carnaval ,aniran a tope i ens pussaras problemes portar las bicis. porteu el esmortzar pues fins al pantá no hi han restaurants ni bars. Despues passem per urbanizacions , pero manjarem avanç.\nAneu dien els que anirem per tal de completar cotxes. Arrivada avans de les 15 hores (3 de la tarda, si tot va bé).a Sant Joan Despí.\nJordi Serra, fins el diumenge ales 7 h. Yo i un cotxe , per 3 persones i 3 bicis.\nRe: SORTIDA A COMARQUES DIA 6-MARÇ- PANTA DE FOIX\nSiLBiCi el Dt 01 Mar 2011, 16:54\nDepèn dels que siguem però.....podrem comptar amb la teva furgo ?\nSi som pocs ja portaré la meva però es més petita.....i tu la tens més gran tiu.\nSORTIDA DIA 6-MARÇ-2010\nJordi Serra el Dt 01 Mar 2011, 18:35\nLa furgo meva no hi ha pega en portarla, las bicis hi cabrant totes, pero nomes podem portar tres persones a la cabina\nGabriel el Dc 02 Mar 2011, 16:42\nSortida al pantà de Foix, com ja ha posat en Jordi Serra, la sortida sera en cotxes particulars doncs tractanse de dies de carnaval potser que hi trobem massa gent al tren.\n7:00 del mati al devant la seu del club\n7:50 del mati a l'aparcamanet de l'Hospital comarcal de Vilanova i la Geltru\nEl recorregut del Grup A sera d'uns 45 km aproximadament, a part de fer el classic recorregut al voltant del pantà pujarem a tres cims de la zona.\nAnem obrim llista:\nJordi Serra G-B\nGabriel Caldés G-A\nmodificar part del traçat\nxavi el Dj 03 Mar 2011, 14:39\nSoc concient de lo molt que molesta canviar els plans , però, si sortim en cotxe, no seria millor aprofitar per fer una sortida de les que només s´arriba en cotxe? vosaltres decidiu, jo m´adapto, lo important es tornar a sortir amb la gent!!.\nEn el cas de no variar els plans:\nPenso que si fessim una petita variació de la sortida prevista segons el track d´en Gabriel estaria millor.\nEs tracta de sortir desde els monjos, i després de uns 6 km., conectar a mig recorregut del track previst.\nD´aquesta forma es podria agafar la via de vilafranca (amb menys gent i sense transbord a sants) i en el cas de anar igualment en cotxe evitar les costes del garraf.\nLa tornada (en cas de ser amb tren) es podria fer arribant, després d´uns 5km. de deixar el track, a vilafranca.\nTorno a repetir, valtros decidiu.\nSysku el Dj 03 Mar 2011, 19:06\nM'agrada molt la idea d'em Xavi, "canvi linea tren", podem anar als monjos, o sortir de l'Arbos.\nPer a una vegada que pensa el noi , a mi se'm fa pesat passar les costes o pagar al fisc (Tunel) gairebé 6€ anada + 6€ tornada.\nAniriam tots junts i podríem cantar el "vamos de paseo pi pi pi" etc.\nTenim que portar bocata?\npity el Dj 03 Mar 2011, 20:52\nyo ire, mi hermano le tengo que preguntar..y nacho no puede tiene guarderia\nlapierre el Dj 03 Mar 2011, 22:20\nIré a la salida, tengo guarderia pero he logrado separarla, de todas formas me llebaré el coche, lo que depende es el recorrido que se haga, y el tiempo en hacerlo, lo abandonaré o lo acabaré.\nGabriel el Dv 04 Mar 2011, 18:45\nATENCIO GRUP A. veien que teniu ganes d'anar en tren i per deixar clar com sortim, a veure si ens posem d'acord:\nSortirem en el tren que passa o surt de Sans a 7,25 i per San Joan a 7,35 i arriba a l'Arboç a les 8,28, l'itinerari es una recopilació que he trobat i trams que ja hem fet, arribam a Vilafranca del Penedes, els trens per la tornada son:\n13,07 (el tot impossible) a Sant Joan 13,47 i a Sans a 14,00\n13,45 (el recomanable) a Sant Joan 14,25 i a Sans a 14,38\n14,10 ( ui, ui, uiiii.... ) a Sant Joan 14,50 i a Sans a 15.03.\nUs sembla bé?, els tack ja els el passare, val?.\nEs prega contestació en aquest foro.\nSysku el Dv 04 Mar 2011, 19:10\nOLE, OLE, ME APUNTO.\nHASTA EL DOMINGU DE CARNAVAL\nxavi el Dv 04 Mar 2011, 19:50\nM´apunto, però jo agafaré el tren a Molins (treieu la poteta perque us vegi) .Portaré entrepà amb la secreta esperança de que parem a qualsevol lloc per esmorzar com Deu mana.\nGabriel, torna´m a passar els nous tracks.\nPinigrino enrecorda´t de venir disfressat ( jo aniré , segons en mont-serrín ,de "morcillita de burgos").\nSiLBiCi el Dv 04 Mar 2011, 20:21\nDel G-B quants som ?\nSerra, Pity, José Arregui, Àlex, Silvi, algú més?\nNacho va a part. I sol en el seu cotxe.\nCESC_BC el Dv 04 Mar 2011, 20:38\nEm sembla molt bona opció de canviar al tren. Jo l'agafaré a Sants a les 7:25 si la RENFE vol\nJordi Serra el Ds 05 Mar 2011, 07:36\nEl grup B , seguim igual a les 7 h. al Local del Club.\nEl Antonio Unguetti també ve. Necesitem 2 cotxes : el meu i cavem 4 persones i 4 bicis, falta 1 cotxe o canviem de rute i fem un tros amb el A en Gps per anar en tren i carretera. El Silvi o el Unguetti ¿ pudeu portar un cotxe?.\nSobre-tot porteu mengar i calés.\nMiquel el Ds 05 Mar 2011, 10:36\nHola companys, jo no puc vindre aquesta sortida, com es un cap de semana mes llar, tinc que complir em la famili i ens ananem a veure a la filla, que treballa a Huesca.\nQue us u paseu molt ve, i fin la propera.\nSiLBiCi el Ds 05 Mar 2011, 13:05\nSerra, Pity, Arregui, Àlex, Silvi, Unguetti, Roser, Salva (no te cotxe) algú més?\nA la furgo gran totes les bicis. 3 persones, Unguetti si porta el cotxe 5 persones.\nSi be algú més .. ..\nI el Nacho que va sol


Investiguen una empresa de Deltebre dedicada a l'exportació d'angula\nImatge d'arxiu d'angules.\nLa Guàrdia Civil investiga una presumpta activitat il·lícita a l'entorn de la comercialització d'angules per part de l'empresa Deltebre Angules i Mariscos Roset\nActualitzada 07/02/2017 a les 14:32\nLa Guàrdia Civil ha obert una investigació d'abast internacional sobre l'empresa de Deltebre Angules i Mariscos Roset per una presumpta activitat il·lícita a l'entorn de la comercialització d'angules.\nSegons ha pogut confirmar Efe de fonts de la investigació, divendres passat un ampli operatiu coordinat per la unitat central del Servei de Protecció a la Naturalesa (Seprona) de la Guàrdia Civil a Madrid va suposar el desplegament d'una cinquantena d'agents a les instal·lacions de l'empresa, que van intervenir al voltant d'un miler de quilos d'angula i van requerir informació comptable de l'empresa.\nLa investigació es troba en mans del jutjat de primera instància i instrucció número 3 de Tortosa, que ha decretat secret de sumari.\nL'operatiu s'ha dut a terme en el punt més àlgid de la temporada de l'angula.\nDe fet, amb l'operatiu es pretendria determinar si l'angula comercialitzada hauria estat obtinguda de pescadors amb llicència o no, i també si s'havia adquirit de forma irregular des d'altres punts d'Espanya per exportar-la.\nAquesta no és l'única actuació policial que s'ha dut a terme a les instal·lacions d'aquesta empresa per part de la Guàrdia Civil, ja que fa un any també es va efectuar un altre registre.\nL'empresa continua aquesta setmana oberta al públic i portant a terme la seva activitat.


#61 · 07/May/2009, 08:40\nBona nit vampirets! En primer lloc jo també demane disculpes a tots sobre el meu comportament al foro.Tinc que reconeixer que tot açò va comenzar entre una broma-aposta entre lakiki i camial,però reconec que s'en anat mooooolt de mare,tant per part nostra com per la vostra.El que deveres en coneix sap que soc una persona que dic tot el que pense,no puc callarme res.Açò m'haurà dut a despotricar en molta gent, però també tinc que dir que els meus amics/es ern volen per això,per dir la veritat en tot moment.Si açò vos ha creat mal ambient demane disculpes a tots i si seu creeu,vaig a enterrar el hacha de guerra,si hem deixeu.Però també tinc que aclarir que aquesta vegada havia segut jo l'atacada,per això l'advertencia del moderador.\nVampirets,amb açò no vullc dir que ja no tingam tema que parlar,que també podem seguir parlant del X9,G4,etc.....però sense passarmos,perque eixe tema es una realitat que hi ha en aquest moment,cadasqu per a defendre els seus interesos,però esta ahi i no tenim perque deixarlo com a tema tabu\nlakiki, t'has parat a pensar que per a alguns de nosaltres eixe no és cap tema tabú? simplement passem del tema, no ens agraden les etiquetes i tampoc estem d'acord amb els separatismes. Podieu anar llevant-vos eixa xicoteta obsessió i deixar el tema un poc a banda, ja aborrix...\nPer cert, bon dia a tots, que no havia dit rés... boom, que raro que tú falles en una cosa així, no? au, vinga, posat les piles...jejeje\n#62 · 07/May/2009, 09:23\nper a nosaltres tampoc no és cap tema tabú, simplement que si ja em parlat del tema, creem que ja està bé... la gent estem més farts que farts!!!\nper cert, que barbaritat més gran, que no hi han fm encara, ah??? Jo recorde que quan era menuda havia qui s'apuntava per a fm en nosequants anys d'antel-lació... i ara, mira, eres fm i segur que fins i tot repetixes, inclús tripitixes, com alguna vegada ha passat. Personalment, m'agrada moltissim la política que té sobre aquest assumpte la Falla Raconet, que tenen una representant, segons tinc entés. Així el goig de ser fm i representar a la seua comissió no només és per als qui tenen diners...\n#63 · 07/May/2009, 09:49\nBon dia, bon dia, bon dia pel matí la lluna s'amga i el sol ja està ací!!!!!! ja està ací la traqueta!!!!! cante i tot de contenta que estic per dues raons: una que el fòrum ja s'ha calmat!!!! (bien!!!!) i l'altra perque demà després de mesos en el paro em donen faena ... així que estos dies aprofitaré per a xarrar bona cosa per el fòrum... jejejeje\n#64 · 07/May/2009, 10:06\nQue tindràs conexió a la feina? qué bé, no?...jejeje\n#65 · 07/May/2009, 10:13\nBon dia!!! al final la falla que ixira guanyant de tot aquest lio es la bega, falla que en el presupost aprovat guanya mes que en el que volia i damunt conseguira el que realment era la seva finalitat tirar al president de junta local per poder manejar el cotarro ells en companyia de alguna falleta mes en afan de poder, estic segur que en un curt temps algunes comisions que ara estan a mort en contra de la junta local actual despres la tiraran de menys.\n#66 · 07/May/2009, 10:16\ntiempo al tiempo... no ens adelantem...\n#67 · 07/May/2009, 10:28\nfallerxafat pense el mateix, a mes, tinc entes que vol llevar a Domingo per entrar ell i aixina dirigir el cotarro al seu propi interes i el de algun altra falleta mes, para verlo .... com diu DONYETA tiempo al tiempo.....\n#68 · 07/May/2009, 10:32\nque ningú a llegit el levante?\nla cosa es molt seria, mos pot tocar a tots, sobretot als Gs\nPodeu explicar que posa al levante? El que es tant serio?\nParticularment, crec que alguna de les delegacions de l'actual JLF donen molt que dessitjar, ja ho he dit moltes voltes i també a voltes has de fer escrits pe les xorrades més grans del món...\n#69 · 07/May/2009, 11:27\nvale mas malo conocido que bueno por conocer, si entra qui estem barallant... tu vols dir que anirà tot molt millor? Repetixc... tiempo al tiempo...\n#70 · 07/May/2009, 13:16\nCrec que el president que entrria no seria de la Bega. Jo ara només estic referint-me a certes delegacions que no estan fent be les coses últimament...\n#71 · 07/May/2009, 13:32 · Editado por fallerdelsbons\nJo tampoc crec que siga de la bega, pero els que estan elaborant l'estratègia seran cautos de ficar per exemple (al secretari) fem apostes? pero darrere si estaran en l'ombra els que ha insinuat fallerxat, que males ganes tenen... Altra cosa fallerxafat recorda que la bega no son tots els que estem d'acord, que ara va a resultar que mitja falla desconeixia el tema, uhi, uhi, uhi\nEl que no puc entendre es que se li tinga eixa tirria al president de junta local, ja que en ell, les falles han aconseguint més subvencions que mai i perque se'l done un quans euros cagats més a uns que a altres, en un incentiu al monument, que preguntes a aqui li preguntes del poble que no tinga interesos fallers, ho enten i apostaria a favor, pero en fi els interessos pesen més que el pro de les falles.\n#72 · 07/May/2009, 14:04\nPersonalment, jo crec que este home no ho ha fet mal, sols crec que el tema este la dut un poc malament...perque com va dir una forera fa temps, en lo del incentiu eixe...Jo, si seguix, m'agradaria que fera una reflexió sobre alguns càrrec. Com creus que estara la teua falla per exemple tenis-taula, basquet o teatre entre d'altres?\n#73 · 07/May/2009, 14:19\ntixlin tinc ke dirte ke a nosaltres tampoc hens interesa la forma ke ha decidit repartir eixa partida i no volem destituirlo per aixo ........perke crek ke lo mes just es repartiro per censo faller\n#74 · 07/May/2009, 14:45\nVosaltres voleu destituir-lo?\n#75 · 07/May/2009, 14:55\nToca!! ara que ja pareix que aço vaja tenint mes serietat a l´hora de dir les coses opinare jo.\nNo puc opinar de Domingo d´abans ja que no estaba molt posada en temes de JLF però si he de dir que ha sigut penos el comportament d´ell amb tot açò de l´incentiu, si probablement, haguera argumentat millor i haguera fet entendre el seu raonament a l´hora de repartir les partides del pressupost no s´haguera arribat al mal ambient que s´ha creat entre algunes falles, jo tampoc estic d´acord en com s´ha portat tot este tema, dubte que la comissio de treball per molt que l´apoie estiga d´acord amb la manera d´actuar d´ell. Del tema de que dimitixca... aguita a qui entre, perque ho faça be, igual o pitjor crec que el fet d´estar en un carrec aixi es mereix un minim respete ja que no es "moco de pavo" es molt bonico vore els bous desde la barrera i ciriticar, perque el fet de tindre un càrrec reporta moltes obligacions que no sempre venen precisament agraides, que eixe no es el cas, el problema ve cuant t´emportes disgustos volent fer be les coses (i parle per mi).\nTotal, que siga el secretari o el sumsum corda com diu mon pare.... "Deu provirà" i tambe com m´ensenya un "pes pesat" de la meua falla "qui no treballa, no erra"\n#76 · 07/May/2009, 14:56\nNo crec que aixo siga per a opinar per aci...\n#77 · 07/May/2009, 15:02\nEn lo de la responsabilitat tens molta raó, jo en la curta edat que tinc he pasat per tot en la meua falla excepte president, vicepresident i temes € i moltes voltes la gent et recrimina quan ho fas el millor possible...hi haura que vore qui es presenta també, depenent de la persona però bé. Jo la labor seua no crec que haja estat mal, ja que ell i el seu equip salvaren la JLF econòmicament parlant encara que jo el que em referisc és a altra cosa.\n#78 · 07/May/2009, 15:11\nA que el refereixes? (si es pot saber, clar..)\n#79 · 07/May/2009, 15:23\nFallerdelsbons estas insinuant que eres de la bega i no sabies que era el que mes el convenia? no a tu a la teva falla. El que esta clar que com he dit abans la bega o part de la bega son els grans triunfadors de tot este lio, rebran mes diners i podran menejar el cotarro en breu, si finalment tiren al actual president, que a dia de ui encara es, no hi ha que oblidaro.\nEspere que la germanor eixa tan gran que ara tenen totes eixes falles es note, pq la bega sera una de les comisions que mes guanyara economicament, per lo tant supong que repartira el sobrant per a que totes les falles x9 tinguen el mateix o tal volta ja no siguen tan germans?\n#80 · 07/May/2009, 15:29\nBona vesprada,en açò estic d'acord en tu,crec que si haguera explicat millor el que ell volia dir,no s'haguer aplegat a este punt de mal ambient. i també si haguera deixat de costat un poquet la seua caboteria.Estic segura que no tot l'equip de treball estarà d'acord amb ell,però el que no dubte es que no tots els membres de l'equip de treball son iguals,perquè ahi hi ha gent molt bona i que treballa molt be al igual que hi ha gent que sobra,però això es com en tots els llocs.\n#81 · 07/May/2009, 15:38\njo crec q txiflin és refereix al apartat cultural, donç hi hauria que canviar als jurats d'un any cap a l'altre... crec q es refereix a això pels comentaris que ha fet pel foro ultimament. Jo també pense que hi haurien cossetes que retocar, per supossat... però ens oblidem de que son persones que fan les cosses, i això em consta, el millor que saben i poden. I el qui fa el que pot, no està obligat a més... La veritat és que és delicaet parlar d'aquest tema, encara que sé que es impossible no fer-ho en un foro faller local, perquè em dol pensar que opinem ja no de monuments ni de comissios, wue és com més genariltzat, sino de persones que treballen i entreguen el seu temps en pro de la festa fallera de Cullera. Crec que no és just criticar als qui han estat fins ara, perquè es trobaren una JLF no massa bollant, i per supossat que van tindre que pendre messures dràstiques i no de gust per a cap comissió, i, si em permeteu, molot menys per a comissions menudes com la meua que els incentius els necessitem més, tal vegada, que una falla de les grans, per entendre'ns, perquè hui per hui crec, si no m'equivoque, que la situació està millor del que estava.\nEl que m'agradaria és també que es considerara la possibilitat d'augmentar el patrimoni de les comissions, per exemple, comprant cadires, taulons, que falles com la meua anem justets d'això, o crear un local per a fer les presentacions, teatres fallers... sense dependre de les dates lliures del MIA.\n#82 · 07/May/2009, 15:43\nEvidentment em referia això, però també a altres coses:\nLes meus paraules és una recopilació d'opinions de diverses falles: temps d'alguna obra de teatre, estada del jurat del llibret durant poc de temps (informació confidencial), si es diu a la gent en el basquet que no es pot estar baix que no estiga , donar autorizacions paternes un dia abans d'un campionat fent anar a una comisió al vol, al sentimentalisme exagerat cap a la seua comissió de membres de JLF, a canviar els jurats cada any...\nNo dic jo que esta gent haja fet mal les coses però en estes coses moltes comisssions estan "calentes" i arrives a un punt que no tens ganes de fer res per estes coses\n#83 · 07/May/2009, 15:49\nper supossat que jo tb et done la rao, però el que vull dir és que em dol dir res pq sé que ho fan el millor que poden... en quant al sentimentalisme exagerat... jo, que vols que et diga, ningú som de pedra, i jo si tinguera que donar un primer premi al port, crec que xllaria més que la penelope quan allò de: PEEEEEEEEEEEEEEEEEDROOOOOOOOOO\n#84 · 07/May/2009, 15:53\nLo del sentimentalisme es lo de menys, però si que hi ha gent que sap estar davant del micro, però altres, al orir el sobre, sabem qui guanya.\nJo ho entenc el que passa es que hi han coses que són un desbarajust.\nEnguany, presentaré propostes culturals al JLF possiblement, per donar-li varietat als concursos.\n#85 · 07/May/2009, 16:08\nestimat amic forer... no ens deixes en l'intrigaaaa... q vols propossar?\n#86 · 07/May/2009, 16:34\nPersonalment pense que la JLF que tenim te un bon equip de treball, persupost que tenen els seus defectes pero tambe les seues virtuds, han treballat amunto i es de reconeixer desde el meu punt de vista, han segut ells qui han tret la JLF de on se l'han trobat, que sino recorde mal no estava molt be economicament. Ara en el Ajuntament el horno no esat para bollos repercutint en lo economic de la JLF, luego repetisc, personalment, crec millor la JLF que hi ha ara que no que entre ara una nova; esta que està ara està ben asabenta despres de tant de temps i no vec oportu ara un canvit. Crec que es "mas bueno lo conocido que lo malo por conocer".\n#87 · 07/May/2009, 16:42\nFallerxafat, qui t'ha dit a tu que sòc de la bega? si jo podria dirte que soc faller d'honor de la teua falla, xeeeeeeeee. No supongues tan, que es repartirà si es aixi la voluntat del x9.\nXiflin no proposes, jo sempre ho he dit per a criticar sempre nhi ha que involucrar-se, i com ha dit alavin, no mires als bous desde la barrera, proposa ser tu delegat de cultura si creus que ho pots millorar, i voràs com te sorprendries.\n#88 · 07/May/2009, 17:01 · Editado por txiflin\nAbans de rés dir-te que no tinc temps per a ser delegat de Cultura de JLF ja que estic estudiant i més coses que no tinc perquè explicar i segona, si, soc delegat de Cultura, però de la meua falla i dir-te que si alguna cosa no la vec clara i no m'agrada la tindre que dir. Estem en una societat que podem opinar tots i si alguna cosa no agrada la diré, independentment de si estic a la barrera o coses d'eixes. A més, defendre el que més interessa per a la meua comissió i si he de proposar-ho ho fare. Espere enguany estar a les reunions, ja que enguany per motius que no vaig a esmentar no vaig poder estar.\nA més , la meua proposta en forma de dimisió no és, per si les mosques, simplement era donar-li un poc de varietat a un concurs cultural, per que no siga només 3er, 2on o 1er, sino donar-li varietat a l'igual que la té, per exemple, el concurs de teatre i venint de mi, sabreu a quin em referisc.\nAixò de no poder opinar perquè no estic exercint el càrrec no opine el mateix que tu, aleshores, una persona del poble no pot criticar a l'alcalde o a un regidor pel simple fet de veure la seua gestió des de fora. En fi.\n#89 · 07/May/2009, 17:07\nesta clar que caldria que canviaren alguns aspectes... però jo els comprenc a estes pobres persones que damunt que estàn traient la cara per les falles de Cullera, sanen la jlf i es lleven temps del seu dia (que de segur que estarien la mar de bé en sa casa molts dies)... damunt pobres tenen que aguantar crítiques, desproposits, xarradetes, articles en el diari... a mi de vegades em sap greu molts comentaris que se senten en contra de la jlf, la veritat.\n#90 · 07/May/2009, 17:12 · Editado por txiflin\nL'únic que he dit jo és això i he enumerat una llista de coses, arreplegant informació de la gent. Un exemple, gent d'una de les dos falles que juga la final de les 24 hores va xillar a la persona que estava en la Taula i li va dir F....... o N......... entre d'altres. Això no deuria de ser simplement he dit això. Sè que és molt dificil estar ahi...de ahi a que no es puga críticar o proposar...


Vallnord-Pal Arinsal ha decidit implementar una nova estratègia per evitar que es puguin produir contagis a les zones comuns i de trànsit del domini.\nEs limitarà l'aforament als telefèrics tancats.\nActualitzada 13/11/2020 a les 06:39\nLa Covid-19 ha obligat molts sectors a reinventar-se constantment. I un d’aquests és el de la neu, que va veure com la temporada passada es truncava abruptament, mentre que aquesta genera incerteses abans de donar el tret de sortida. La paraula protocol s’ha fet més sonora que mai,i les estratègies per evitar que es puguin produir contagis en els espais públics i de trànsit dels dominis esquiables s’han convertit en una obsessió.\nI precisament en aquest marc, Vallnord-Pal Arinsal ha decidit innovar i aplicar un nou sistema: l’enganxada de vinils en qualsevol superfície en què sigui possible. Però no són un plàstic qualsevol que podria pensar algú en veure’ls, sinó que disposen d’una tecnologia que és capaç de repel·lir el virus. O dit d’una altra manera, que qualsevol persona contagiada que toqui aquests vinils no hi deixarà la seva empremta vírica, ans al contrari. Per això, l’estació massanenca ja es prepara per folrar taules, cadires, poms de les portes... i així fins a qualsevol superfície susceptible d’aguantar l’enganxada.\nAquestes, però, no són les úniques mesures que s’han implantat des del domini esquiable, ja que s’ha preparat una bateria d’actuacions adaptades a cadascun dels espais. Per exemple, la limitació a tots els remuntadors que siguin tancats. No obstant això, els que siguin oberts podran tenir la mateixa capacitat però amb l’obligació de dur la mascareta o tapacolls homologat, així com les ulleres i els guants. Un altre fet serà la prohibició de fumar en tot el domini esquiable, exceptuant els casos en què la normativa ho prevegi, així com instar les reserves per a qualsevol dels serveis, com el de la restauració o de la guarderia.\nAmb aquesta bateria d’actuacions, que sumen més d’una cinquantena, l’estació massanenca pretén afrontar amb totes les garanties sanitàries la temporada d’hivern. L’obertura, que inicialment es preveia per a la darrera setmana de novembre, s’ha fixat per al cap de setmana del 4 de desembre.


Protestes dels bombers contra les retallades | Contra les Retallades\n← El govern de la Generalitat no s’oposa a desfragmentar l’ICS\nLa PUDUP assegura que l’ocupació del rectorat de la UB era una protesta pacífica →\nProtestes dels bombers contra les retallades\nUns 700 bombers de la Generalitat han protestat aquest dimecres davant el Parlament de la CAC per reclamar més personal i majors efectius i recursos. La protesta es realitzava al mateix temps que el conseller d’Interior, Ramon Espadaler, presentava a la Cambra del Parlament la proposta de campanya de prevenció d’incendis forestals d’aquest estiu. Els sindicats de bombers han criticat aquest pla per insuficient, i per temerari, ja que en ocasions anteriors a les recents retallades s’ha demostrat les insuficiències dels recursos amb què han dotat aquests professionals.\nAgents de la Brigada Mòbil dels Mossos D’esquadra han carregat amb violència contra els bombers poc després de les 12h del migdia. El gran dispositiu d’antiavalots ha encerclat els bombers. Durant les càrregues dels antiavalots s’ha exercit una violència desmesurada, amb cops de porra i escomeses dels policies. Gràcies al fet que els bombers duien col·locat el casc reglamentari molts dels manifestants no han resultat ferits al cap. Alguns dels bombers s’han enfilat als arbres per evitar els cops de la policia.\nEls concentrats han fet sonar sirenes i també han fet servir petards per fer-se sentir al Parlament. Com a protesta simbòlica també han col·locat quatre taüts simulats que simbolitzaven “la mort del sistema de seguretat i emergències.” (…). La protesta ha acabat poc abans de les quatre de la tarda, mentre esperaven en assemblea que el company bomber fos alliberat.\nLa representació sindical dels bombers ha exposat que les retallades posen en perill la seguretat de la població. Aquests advertiments ja es van posar de manifest després dels greus incendis de l’estiu passat.\nUna altra de les reivindicacions és que durant la revetlla de Sant Joan s’ampliïn les unitats per a la prevenció d’incendis i accidents, unes unitats que enguany el Govern vol reduir. En conjunt, els bombers reclamen la retirada del pla, així com l’increment d’efectius i majors recursos.\nEl juliol de l’estiu passat ja es va posar de manifest el fet que CiU havia optat per reduir totes les partides destinades als bombers enlloc d’augmentar-les en previsió d’un estiu complicat. Aleshores es va recordar que el Govern Mas havia desoït els arguments dels bombers, que el febrer del 2012 havien portat a terme una roda de premsa al Parlament de Barcelona advertint dels greus perills que suposaven les retallades en els bombers, un perill al qual s’hi afegia l’aplicació de les lleis Òmnibus, que obrien la veda al transit de vehicles (tot terrenys i quads) als boscos catalans.\nEls Pressupostos de la Generalitat de Catalunya per al 2012, aprovats al Parlament amb els vots de CiU i PP, no només contenien les lleis Òmnibus o el cèntim sanitari, sinó també unes fortes retallades en el pressupost de prevenció i extinció d’incendis, en concret entre un 25 i un 34%, segons els sindicats, entre una quarta part i un terç menys que l’any anterior.\nAleshores ja es va advertir que les retallades en alguns elements de prevenció d’incendis van ser tan fortes que hipotecaven notablement la capacitat de reacció i control per afrontar els incendis. I més en un any com el 2012, en què la sequera va ser molt accentuda. Tot i aquestes advertències dels professionals, tant el President Mas, com a màxim responsable, l’aleshores Conseller d’Interior Felip Puig, van optar per aplicar les retallades en un tema tan greu com és la seguretat i el territori amenaçat pels incendis.\nAquesta entrada s'ha publicat en Mobilitzacions i etiquetada amb bombers, retallades. Afegiu a les adreces d'interès l'enllaç permanent.


Ràdio Balaguer - El Teatre Municipal de Balaguer ha programat pel diumenge dia 25 d'octubre l'espectacle 'Al sud del Paral·lel'. Les entrades, al preu de 10 euros, es poden comprar a teatre.balaguer.cat i el mateix dia a la taquilla\nEl Teatre Municipal de Balaguer ha programat pel diumenge dia 25 d'octubre l'espectacle 'Al sud del Paral·lel'. Les entrades, al preu de 10 euros, es poden comprar a teatre.balaguer.cat i el mateix dia a la taquilla\nAl sud del paral.lel és una comèdia musical basada en la trajectòria de Carlos Gramaje, un dels actors més representatius de la història del Teatre musical a Catalunya per la seva trajectòria amb Dagoll Dagom.\nEs tracta doncs d'un musical carregat de simbolismes i màgia, amb personatges i cançons d'uns musicals que avui dia formen part de la nostra memòria Teatral col•lectiva (Mar i cel, Flor de nit, Boscos endins, Poe, Aloma, Els Pirates...). Totes les cançons van acompanyades amb Vídeos suggerents d'una gran bellesa visual.\nEstà dirigida per Joan Barranca i interpretada per Carlos Gramaje, Laura Jara\nLa representació de L’espectacle començarà a les 6 de la tarda i les entrades, al preu de 10 €, es poden comprar a teatre.balaguer.cat i el mateix dia a la taquilla del Teatre.\nGuió: Xavi Morató\nIntèrprets: Carlos Gramaje, Laura Jara\nVeus en off: Mònica Terribas, Joan Lluís Bozzo, Carme Cuesta, Anna Rosa Cisquella, Miquel Periel\nDirecció tècnica: Joan Barranca\nVestuari i àudios: Dagoll Dagom


Consell Comarcal del Maresme - Transport públic al Maresme\nTransport públic al Maresme La Comarca\nLa línia ferroviària que dóna servei al Maresme és la R1.\nLa via del tren ressegueix els municipis del litoral enllaçant els municipis costaners del Maresme.\nPodeu veure horaris, parades i connexions al web de Rodalies\n• EMPRESA SAGALÈS\nAquesta informació ha estat facilitada per l'empresa de transports Sagalés.\naccedint al seu web: www.sagales.com\ndescarregant-se l'aplicació mòbil "Sagalés" per a Android (molt aviat per a iOs)\nbuscant "Sagalés" a Google Maps\nSERVEIS AL MARESME:\nAEROPORT DEL PRAT -\nEL MARESME - BLANES\nAquesta línia d’autobús de Barcelona bus va de l’aeroport de Barcelona fins a Blanes. I passa pels següents municipis: Barcelona, Mataró, Sant Andreu de Llavaneres, Arenys de Mar, Canet de Mar, Sant Pol de Mar, Calella, Pineda de Mar, Santa Susanna, Malgrat de Mar, Palafolls i Blanes.\nL’horari abraça expedicions des de la matinada i fins la nit, els dies feiners, així com dissabtes, diumenges i festius (amb més expedicions els mesos de temporada alta, que comprèn del 27/03 al 31/10).\nEl viatge de Barcelona a Calella o Pineda té un cost de 5’10€, i 6’50€ a Santa Susanna, Malgrat de Mar o Blanes.\nD’altra banda també es pot viatjar a l’Aeroport del Prat des de Pineda de Mar, Calella o Sant Pol per 9’50€, i des de Blanes, Malgrat o Santa Susanna per 11’00 €.\nL’autobús nocturn N82 fa cada nit el recorregut des de Barcelona fins a Pineda de Mar, amb parades també a Mataró, Sant Andreu de Llavaneres, Sant Vicenç de Montalt, Caldes d’Estrac, Arenys de Mar, Canet de Mar, Sant Pol de Mar i Calella.\nDisposa d’un horari d’hivern i un d’estiu, però en ambdós casos fa el servei des de passades les 11 de la nit fins les 6 del matí.\nLa flota d’autobusos està totalment adaptada.\nAquest servei de Barcelona Bus i Sagalés recorre Calella, Pineda de Mar, Santa Susanna, Malgrat de Mar, Palafolls, Tordera (L-625) i Blanes (L-622); totes dues els dies feiners des de primera hora del matí fins al vespre i – en el cas de la L-622 – també en caps de setmana i festius a la temporada d’estiu.\nEl bus urbà entre Pineda de Mar i Calella circula per ambdues poblacions de dilluns a dissabte durant tot el dia.\nEls dies feiners amb una freqüència de cada 20 minuts i en dissabtes de cada hora.\nA més dels títols de transport ATM i els propis de Sagalés, també es posa a disposició de l’usuari una targeta Social de 10 viatges.\nSANT CEBRIÀ DE VALLALTA -\nCANET DE MAR -\nSANT POL DE MAR -\nBarcelona Bus i Sagalés també s’encarreguen de la mobilitat en transport públic amb un autobús per Sant Cebrià de Vallalta, Canet de Mar, Sant Pol de Mar i Calella. Circula durant tot el dia de dilluns a divendres.